47. Muhammad | OPENMAKTABA\n47. ESSUULA: MUHAMMAD\nYakkira Madina Erina Aya 38.\n1. Abo abaajeema era abatangira ekkubo lya Katonda, (Katonda) yatta ttogge emirimu gyabwe.\n2. Ate abo abakkiriza era abaakola ebirungi n’okukkiriza ebyo ebyassibwa ku Muhammad, era nga ge mazima agava ewa Mukama Katonda Omulezi wabwe, (Katonda) yabakendezaako ebibi byabwe era n’alongosa embera yabwe.\n3. Ekyaviirako ekyo kubanga mazima abo baawakanya era baagoberera ebikyamu ate nga bali abakkiriza baagoberera ebituufu ebiva ewa Mukama Katonda Omulezi wabwe. Eyo y’engeri Katonda gy’alaga abantu eby’okulabirako byabwe.\n4. Bwe muba musisinkanye abo abaajeema (nga muli mu lutabaalo) kinaaba nga kusanjaga nsingo (zabwe), bwe musemberera okubamalawo (okubatirimbula) olwo mutanule okukoliga empingu. Bwe mumala (olwo) kibeere kusonyiwa oluvannyuma (nebagenda), oba ssi ekyo kubeenunuzisa, okutuusa olutabaalo bwe lunaakomekkerezebwa. Bwekityo (ekyo) bwekirina okuba. Era ssinga Katonda asalawo yaalibadde y’abewangulidde, kyokka ekigendererwa kye kwe kugezesa abamu kummwe ku ba nnaabwe. Era abo abattibwa mu (kulwanirira) ekkubo lya Katonda, tajja kutta ttogge mirimu gyabwe.\n5. Ajja kubaluŋŋamya era abe nga alongosa embera yabwe.\n6. Era abe nga abayingiza Ejjana gye yamala edda okubamanyisa.\n7. Abange mmwe abakkiriza, ssinga mutaasa (amateeka ga) Katonda, (naye) abataasa era anyweza ebigere byammwe.\n8. Naye abo abaajeema okuzikirira kube gye bali era (Katonda) yatta ttogge emirimu gyabwe.\n9. Ekyaviirako ekyo kubanga beebo mazima abaatamwa eyo (Qur’an) gye yassa Katonda naye n’afuula birerya emirimu gyabwe.\n10. Abaffe, balemeddwa okutambula munsi okwerolera engeri gye yalimu enkomerero ya bali abaabasookawo? Katonda yabazikiriza! Era baakutuusibwako abajeemu ebifaanana nga biri.\n11. Ekyaviirako ekyo kubanga mazima Katonda ye munywanyi waabo abakkiriza, so nga mazima abajeemu tebalina munywanyi wabwe.\n12. Mazima Katonda wa kuyingiza abo abakkiriza era abaakola ebirungi mu jjana nga gikulukutira wansi wayo emigga. Ate abo abaajeema, bali mu kweyagala era balya nga endya y’ebisolo, naye omuliro bwe butaka bwabwe.\n13. Ate kameka nga nnasiisi w’ebyalo ebyo ebyali ebyamaanyi okusinga ekyalo kyo kye baakugobamu, twabizikiriza byonna era tewaaliyo abataasa.\n14. Abaffe oyo abadde ku bwanjulukufu obusibuka ewa Mukama Katonda Omulezi we ayinza atya obutaba na njawulo n’oli eyawundirwa ebibi by’emirimu gyakola, olwo nebagoberera obwagazi bwabwe.\n15. Enfanana y’ejjana eyo eyasuubizibwa abatya Katonda: Mulimu emigga egya mazzi agatalina kye gakyukako, n’emigga egya mata agatakyusizza ddekende lyago n’emigga gy’akagonja akawoomera abanywi n’emigga gy’omubisi gw’enjuki omusengejje. Era baakugifuniramu (ejjana) kalonda w’ebibala byonna n’okusonyiyibwa ebiva ewa Mukama Katonda Omulezi wabwe, abaffe (abo) bafaanana batya oyo ow’okusiisira mu muliro, nga banywesebwa amazzi ag’olweje olukutulakutula ebyenda byabwe.\n16. Kale balinamu oyo akuwuliriza (byosomesa), okutuusa bwe baba bavudde wooli, babuuza bali abaafuna obuyivu nti: ‘Biki bye yaakamala okusomesa kati?’ Beebo Katonda beyassa envumbo ku mitima gyabwe, bwebatyo baagoberera obwagazi bwabwe.\n17. Ate abo abaaluŋŋama yabongerako obuluŋŋamu era yabagemulira okutya kwabwe.\n18. Abaffe eriyo ekirala kye balinda okujjako asaawa (esembayo) okubatuukako ekibwatukira? Buubwo mazima butuuse obubonero bwayo. Naye olwo bakifuna kuva wa, bweba (essaawa) ebatuuseeko, (nga ky’ekyo) eky’okubuulirira kwabwe?\n19. Oteekwa okumanya nti teriiyo asinzibwa (mu butuufu) okujjako Allah, era saba okukusonyiwa ebyonoono byo (osabire) n’abakkiriza abaami n’abakkiriza abakyala. Kale Katonda y’amanyi okutawuka kwammwe n’okuwummula bwammwe.\n20. Ate beebuuza abo abakkiriza nti: ‘Eruddewo lwaki essuula okussibwa?’ Ate bwe wabaawo essuula essiddwa nga erimu amateeka agagobererwa, era nekugiragirwamu okutabaala, olwo werolera abo abalina mu mitima gyabwe ekirwadde (ky’obunnanfusi) nga bakwegese amaaso okufaanana entunula y’omuntu azirise, ali okumpi okufa. Kale abo ekyandisinze gyebali.\n21. Kwe kulaga obugonvu ne (okwogera) ebigambo eby’eggonjebwa, nga bweteekwa okutuukirizibwa ensonga. Era ssinga banyweredde ku Katonda, kye kyalibadde kikira obulungi gyebali.\n22. Abaffe musuubidde, ssinga mufunye obufuzi, okuba nga mwonoona munsi n’okwawulayawula muŋŋanda zammwe?\n23. Beebo Katonda be yakolimira n’aggala amatu gabwe era n’aziba amaaso gabwe.\n24. Abaffe balemeddwa okwekkaanya Qur’an (Ssemusomwa), nandiki gikoligiddwa emitima gyabwe amakufulu gagyo?\n25. Mazima abo abeekyusiza ku bukongovule bwabwe oluvannyuma lw’okubeeyoleka obuluŋŋamu, beebo Ssitaani be yasendasenda era ne wabaawo by’ebasuubiza.\n26. Ekyaviirako ekyo kubanga mazima beebo abagamba bali abaakyawa ebyo Katonda bye yassa nti: ‘Tujja kubagoberera munsonga ezimu. Sso nga Katonda amanyi eby’enkiso byabwe.\n27. Kale embera yakubeera etya, nga bavumbagidde entunnunsi zabwe, ba Malaika abatimpula obwenyi bwabwe n’amabega gabwe?\n28. Ekiviirako ekyo kubanga mazima beebo abaagoberera ebyo ebyanyiza Katonda era abaatamwa okusiima kwe, olwo nattattogge emirimu guabwe\n29. Abaffe basuubidde abo abalina ekirwadde mu mitima gyabwe nti Katonda tajja kufubutulayo bukukuuzi bwabwe?\n30. Ssinga kye twagala twalibakulaze, era waalibamanyidde ku bubonero bwabwe. Naye olina kubamanyira ddala mu ngeri gye beekooloobya mu bigambo. Kale Katonda amanyi bulungi emirimu gyabwe.\n31. Era ddala tulina okubagezesa okutuusa lwe tunekkaanya abewaayo okulwanirira eddiini mummwe n’abagumiikiriza era tube nga tugezesa amawulire gammwe.\n32. Mazima abo abaajeema era abaakaluubiriza omubaka nga bumaze okubeeyoleka obuluŋŋamu, mpawo ngeri gye bakosa Katonda ku kintu kyonna, era ajja kutta ttogge emirimu gyabwe.\n33. Abange mmwe abakkiriza, mugondere Katonda era mugondere omubaka sso temwonoona mirimu gyammwe.\n34. Mazima abo abaajeema era abaatangira ekkubo lya Katonda oluvannyuma ne bafa nga balemedde mu bujeemu, abo Katonda ssi wa kubasonyiwa.\n35 Kale temufootoka (butalwana) kutuuka kukozesebwa endagaano z’emirembe sso nga mmwe muli waggulu era Katonda ali nammwe, ate tajja kukendeza (mpeera ya) mirimu gyammwe.\n36. Mazima engeri yokka gye butwalibwamu obuwangazi bw’ensi kwekuba omuzannyo n’okubuzaabuza, naye ssinga mukkiriza ne mutya Katonda, nga abasasula empeera zammwe, sso tabasaba mmaali yammwe.\n37. Bwe yandigibasabye mu ku gibapeeka mwalikodowadde era yalyolesezza obukukuuzi bwammwe.\n38. Mwe baabo mukubirwa omulanga mube nga muwaayo mu kkubo lya Katonda, naye abamu mummwe waliwo akodowala, era oyo akodowala aba akodowalira mwoyo gwe. Anti Katonda ye Mugagga Ssebintu nga mmwe bankuseere, naye bwe muba mwelenye, nga abawanyisaamu abantu abalala abatali mmwe, oluvannyuma neebulayo (mwabo) abafaanana mmwe.


GGWE azimba okimanyi nti ennyumba musango muloope okuzimba mu kitundu kyonna nga tolina pulaani yakakasibwa mu buyinza? Ssinga okwatibwa n’omukono ogwekyuma wandyesanga ng’ennyumba yonna emenyeddwa, okukuwambako ebizimbisibwa ne bakulagira n’okuwa engassi.\nEtteeka lya ‘‘Physical Planning Act, 2010’’ likiraga nti tewali muntu akkirizibwa kuzimba nnyumba mu Uganda nga tomaze kufuna pulaani ekakasiddwa.\nOkusooka etteeka lya Public Health Act, 1969 lyali likola ku mayumba agazimbibwa mu bibuga kyokka kati byakyukamu litwaliramu n’ab’omu byalo.\nBuli kika kya nnyumba ezimbibwa erina okubeera ne pulaani eyayisibwa era n’ekakasibwa abakugu ba disitulikiti abakola ku nsonga eno.\nBY’OFIIRWA NGA TOLINA PULAANI?\nRobert Henry Kiggundu, amyuka pulezidenti w’ekibiina ekigatta abakubi ba pulaani mu ggwanga ekya ‘‘Uganda Society of Architects’’ yagambye nti okuva edda ng’abantu tebazimba nnyumba nga tebamaze kukuba pulaani.\nEno y’ensonga lwaki baazimbanga busiisira obwetooloovu kuba tezigwa mangu. Emu ku nsonga lwaki abakubi ba pulaani basomera emyaka etaano, babeera bafunye obukugu mu bintu omuli: entambula y’amazzi, entambula y’omusana, ettaka ng’era ebintu tebakoppa bikoppe.\nEnnyumba yo n’emala efuna obuzibu n’etta abantu, olina okunnyonnyola eyakakasa pulaaniy’ennyumba yo. Ne bwe kibeera kizimbe kya ssomero, omulambuzi w’amasomero asooka kukubuuza pulaani ya kizimbe.\nBuli kitundu kya Uganda kibeerako n’enkulaakulana eyategekebwa erina okukolebwawo. Bw’otwala pulaani yo okugikakasa gye bakugambira nti mu kifo mw’oyagala okuzimba mulina kubeeramu mudumu gwa kazambi oba layini y’amasannyalaze era bakulabulirawo obutazimbawo.\nGavumenti ne bw’eba ebalirira abantu b’okuliyirira ng’eyagala okukozesa ettaka lyo, atalina pulaani asasulwa kitono n’oluusi okuviiramu awo. Ekizimbe ne bw’oba wakiteeka mu yinsuwa ne kifuna obuzibu, tosobola kusasulwa okuggyako ng’omaze okuleeta pulaani kwe baakakasiza ekizimbe. Olina n’okulaga ebbaluwa eyakukkiriza okuyingira ekizimbe emanyiddwa nga “occupational permit”.\nKiggundu agamba nti omuntu yandibadde afaayo okutegeka awantu ng’azimba. Bwe gabeera maka alina okulekawo ekifo abaana we bazannyira, omuddo w’osobola okuwummulirako n’ekifo w’osobola okusimba waakiri emmotoka bbiri.\nPulaani gye batwala mu KCCA okukakasibwa ebeera mu langi ya bbulu.\nOMUKUBI WA PULAANI OMUTUUFU Y’ALUWA?\nOmukubi wa pulaani mu Lungereza ayitibwa Architect soma acitekiti. Okufaanana n’abasawo oba bannamateeka, abakubi ba pulaani babeera bakugu abaatendekebwa. Bano batendekebwa okuviira ddala ku by’enkula y’ettaka n’okuzimba.\nKino kitegeeza nti omukubi wa pulaani abeera asobola okulaba omugaso n’obulabe bw’ekintu n’abusalira amagezi nga bukyali. Wadde ng’omuzimbi asobola okukyusa mu pulaani y’ennyumba, alina kukikola nga yeebuuza ku mukubi wa pulaani.\nOmukubi wa pulaani amala mu ttendekero emyaka etaano, n’akolera emyaka ebiri nga tannaba kukakasibwa kubeera mukubi wa pulaani omujjuvu. Waliwo ekitongole kya Architects Registration Board, ekyateekebwawo mu mateeka okukakasa abakubi ba pulaani.\nBuli mukubi wa pulaani alina okuba ng’alina ebbaluwa emukakasa eyamuweebwa okukola omulimuogwo. Osobola okulaba omukubi wa pulaani oba ddala yakakasibwa ng’okozesa omukutu gwa www. arbuganda.org/. Wano osobola okufuna amannya g’abakubi ba pulaani bonna.\nOmukubi wa pulaani alina kukuyamba kutuukiriza kirooto kyo. Nnannyini nnyumba olina okwenyigira mu kukuba pulaani y’ennyumba, era buli kye bateeka ku nnyumba balina okuba nga bakutegeeza n’okakasa nti kijja kubeera kya mugaso gy’oli ne famire yo.\nPulaani nga tenakubibwa, acitekiti alina okusooka okutuuka mu kifo w’oyagala okuzimba n’amala okwetegereza ebintu ng’omusana, entambula y’amazzi, enkula y’ettaka n’alyoka awabula ku kika kya pulaani erina okuzimbibwa ne gy’erina okutunula.\nAcitekiti asobola okukuba pulaani y’ennyumba n’akubuulira n’ebizimbisibwa by’olina okukozesa era n’alondoola n’omulimu gw’okuzimba gwonna. Mu nkola entuufu, omukubi wa pulaani yandibadde atuuka mu kifo we bazimba.\nKiggundu yagambye nti mu buli mwezi gwa March ekitongole kya Arhitects Registration Board kifulumya olukalala lw’abakubi ba pulaani ne balufulumya ne mu mawulire ga New Vision. Babeera bagasseeko amannya g’abantu abapya n’okuggyako abamu abatakyatuukana na mutindo. Kyokka abantu balina okwegendereza abakubi ba pulaani abalina enkola y’okufuna sitampu okuva ku muntu omulala.\nEMITENDERA GY’OKUFUNA PULAANI Y’ENNYUMBA MU KAMPALA\nVilley Agaba, akulira ebyokuteekerateekera ekibuga mu Kampala Central owa KCCA, yategeezezza nti ayagala okukakasa pulaani y’ennyumba alina kusooka kufuna bukakafu bwa bwannannyini bw’ettaka.\nAlina okufuna ekyapa oba endagaano kwe yaligulira. Ettaka bwe libeera erya Kabaka, olina okufuna ebbaluwa ekukkiriza okuva mu Buganda Land Board emanyiddwa nga “Consent letter”. Ebbaluwa y’emu gyolina okufuna okuva ewa nnannyini ttaka ly’ekitongole ng’ekkanisa oba omuzikiti.\nBw’oba walisikira oba ng’oliddukanya ku lwa balala, olina okutwalirako ebbaluwa ezikuwa obuyinza okuliddukanya ezimanyiddwa nga “letters of administration”. Olina okugenda ew’omukubi wa pulaani n’akuteera pulaani gyoyagala ku lupapula. Ku pulaani gy’akubye ku lupapula olwa langi ya bbulu alina okukubako sitampu eri mu langi eya kiragala ng’akakasa nti by’akukubidde y’abikoze.\nKyokka ennyumbabw’eba eya kalina erina okubeerako n’ebifaananyi ebiraga ennyumba bwenaafanana ng’ewedde okuzimba. Kuno omukugu amanyiddwa nga ‘Structural yinginiya’ alina okukubako sitampu ebeera mu langi emmyufu.\nKu nnyumba ya kalina kulina okubeerako n’ebbaluwa okuva ew’omupunta w’ettaka. Abeera akakasa nti ettaka eryogerwako liwera era tolina ttaka lya muntu ly’oyingiridde. Kino bakikola olw’okuba abantu bamanyi okuzimba ebizimbe ebyamaanyi mu ntobazzi oba ettaka ery’omusenyu, eritasobola kubiwanirira.\nOKUKAKASA PULAANI Y’ENNYUMBA\nAgaba agamba nti omukubi wa pulaani bw’amaliriza okugikuba ogitwala mu kitongole kya KCCA ekya Physical Planning okusobola okukakasibwa.\nOlukiiko lwa ‘‘Physical Planning Authority’’ lutuulako abantu abalina obukugu mu by’okuzimba, abakubi ba pulaani, ebebyobulamu, abakugu mu kukuuma obutonde bw’ensi awamu n’abapunta b’ettaka.\nOmulimu gwabwe kukakasa nti ebintu byonna ebikolebwa bituukana n’omutindo nga tebimenya mateeka. l Pulaani y’omuntu etunulwamu era esobola okuyisibwa, okugaanibwa oba okulagira bagikyuseemu, abakugu ba KCCA nga bwe babeera balabye. Ezimu ku nsonga ze bayinza okusinziirako okugaana pulaani y’omuntu mulimu: okubeera ng’ennyumba yazimbibwa mu lutobazzi oba ng’eri mu luguudo.\n“Gubeera musango okutandika okuzimba nga pulaani y’ennyumba tennaba kukakasibwa, era abeera akikoze asobola bulungi okuvunaanibwa mu mbuga z’amateeka,” Kaujju bwe yagambye. l Abantu abalala bafunye obuzibu, abakwasisa amateeka bwe babamenyedde ebizimbe byabwe olw’okuba tebirina pulaani. Ebizimbisibwa byonna ebiba bisangiddwa mu kifo we bazimba bisobola okuwambibwa era azimba ne bamulagira n’okuwa engassi. l Emu ku nsonga lwaki KCCA esaba abantu pulaani n’ezikakasa nga tebannaba kuzimba, babeera baagala kusooka kukakasa nti kyoyagala okukolerawo kikwatagana n’entegeka ya KCCA ey’okukulaakulanya ekifo ky’ozimbamu.\nEbintu ebirala ebigobererwa nga tebannaba kukakasa pulaani bafuba okulaba ng’ennyumba etuukako ebintu ng’oluguudo, amazzi amayonjo, amasannyalaze. Bino byonna bwe bibeerawo kitwala wiiki bbiri zokka okukakasa pulaani y’ennyumba.\nEtteeka lya KCCA Act, 2010 ligamba nti omuntu yenna okuzimba ennyumba mu Kampala n’ebitundu ebiriraanyeewo alina okusooka okufuna olukusa olukakasa pulaani y’ennyumba ye. Kino kikolebwa ekitongole kya Metropolitan Physical Planning Authority.\nMu bbanga lya nnaku 30 ng’omaze okuwaayo ebiwandiiko byo mu KCCA, obeera osobola okufuna okuddibwamu nga bakukkiriza, okugaana oba okukuwa amagezi ku bya pulaani yo.\nBuli square meter obeera olina okugisasulira 1000/- mu KCCA. Omuwendo gw’a ssente omujjuvu gusinziira mu mmita z’ennyumba n’okubisaamu buli mmita n’osobola okumanya ssente zennyini z’osasula.\nNYAKANA YAFIIRWA EKIZIMBE OLW’OKUZIMBA MU LUTOBAZZI Godfrey Nyakana, ssentebe wa NRM mu Kampala yafiirwako ekizimbe kye mu 2005, bwe kyamenyebwa ekitongole ekivunaanyizibwa okukuuma obutonde bw’ensi ekya NEMA abaamulumiriza okuzimba mu lutobazzi


Bukedde Online - Ababaka ba palamenti baagala tteeka erirambika ennimi n’ebyobuwangwa\nAbabaka ba palamenti baagala tteeka erirambika ennimi n’ebyobuwangwa\nSSEMATEEKA wa Uganda owa 1995 akiraga bulungi nti mu Uganda mulimu amawanga 65 era bw’okitwala nti buli ggwanga lirina olulimi lwalyo z’ennimi 65 kyokka ekyewuunyisa kwe kuba ng’amawanga agamu awamu n’ennimi zaago era n’ebyobuwangwa biboolebwa.\nOmubaka Muwanga Kivumbi.\nKino kivaako okusosolebwa mu ddembe lyabwe ery’obuntu era ne mu byenfuna.\nWano Omubaka Grace Hellen Asamo akiikirira abaliko obulemu era ssentebe w’akakiiko k’obwenkanya we yasinzidde n’aleeta ekiteeso mu Palamenti ng’ayagala gavumenti ekole etteeka eriwa ennimi, obuwangwa n’obulombolombo bw’amawanga agaboolebwa enkizo.\nNga yeesigama ku nnyingo 36 mu Ssemateeka wa Uganda, Asamo, akulira akakiiko akalwanirira obwenkanya mu bitongole bya gavumenti yaleese ekiteeso kino ne kisembebwa Omubaka Nsamba Kumama ow’e Bbaale.\nOkuleeta ekiteeso kino baawadde ensonga ez’enjawulo nga bagamba nti okusinziira ku mawanga agali mu Uganda nga bwe galambikibwa mu ssemateeka wa 1995, waliwo amawanga agalimu abantu abatono ennyo nga gano gasosolwa mu nteekateeka za gavumenti eziwerako naddala ez’ebyenkulaakulana ne gatuuka n’okusindiikirizibwa okuva ku ttaka ly’obusika bwabwe.\nOkubala abantu okwa 2014 kulaga nti Abaganda be basinga obungi mu Uganda nga bakola ebitundu 16.5 ku buli 100 ne baddirirwa Abanyankole ebitundu 9.6 ku buli 100, Abasoga ne baddako bakola ebitundu 8.8 ku buli 100, Abakiga bakola ebitundu 7.1 ku 100 ne bagobererwa amawanga amalala.\nWano Omubaka Asamo we yasinzidde n’ategeeza nti amawanga ago agalimu abantu abangi gatiitiibizibwa era n’ennimi zaago ziwulirwa newankubadde tewali lulimi lunnansi wano mu Uganda na lumu olwali lutongozeddwa okuba olulimi lw’eggwanga.\nAmawanga ge yatadde mu kiteeso agalabika nga gaboolebwa kuliko: Abaluulu, Ik (Teuso), Abakakwa, Abakaramoja, Abalugwala, Abamadi, Abanubbi, Abagungu, Abakenyi, Abavuma, Abatwa, Abamba, Abakonjo, Luluba, Soo, Abayanda, Benet, Bakyingwe, Bagabo ne Maragoli.\nYasabye palamenti eyise ekiteeso ekiragira gavumenti ekole amateeka agalambika ennimi n’obuwangwa, agassa ekitiibwa mu nnimi, obuwangwa, bw’amawanga ago n’okukuuma amawanga gano agaboolebwa mu Uganda.\nYagambye nti weetaaga etteeka erigonjoola enkaayana n’enjawuka wakati w’amawanga, okukakasa nti ababoolebwa nabo bafuna eddembe okukozesa ebifo byabwe eby’ennono.\nEkiteeso era kisaba gavumenti etandikewo enteekateeka y’ebisomesebwa nga birambika n’okutumbula entabagana y’obuwangwa obw’enjawulo n’amawanga agalabika nga agatafi ibwako gasobole okutegeera obuwangwa bw’abalala ababeetoolodde.\nEteekewo era etongoze enkola etumbula n’okukulaakulanya emikolo egy’ensikirano mu buwangwa bwago.\nAmateeka galambike amawanga gano ku nkola n’engabanya y’emirimu nga bw’erambikibwa mu ndagaano y’ekibiika ky’Amawanga Amagatte ekya International Labour Organisation eya 1989.\nBino byonna omubaka yabireese mu kiteeso nga yeesigama ku nnyingo 36 mu Ssemateeka wa Uganda owa 1995 awa obuyinza okutaasa eddembe ly’abantu abatono ng’alagira okuba nga baweebwa omukisa okwenyigira mu buli nsonga ekwata ku ggwanga era beetabe mu kusalawo ku nsonga z’eggwanga nga gavumenti eriteekerateekera.\nEkiteeso kino we kijjidde nga bannannimi baavaayo dda ne basaba minisitule y’Ekikula ky’abantu nga y’ekola ne ku byobuwangwa omuli n’ennimi ebage etteeka eriwa enkizo n’okukuuma ennimi ennansi mu Uganda zibe nga ziweebwa ekifo era nga zikozesebwa mu nkulaakulana.\nEbiruubirirwa bya UN eby’enkulaakulana eya nnamaddala byagala buli muntu okuweebwa omukisa okwenyigira mu nkulaakulana naye kino tekiyinza kubaawo ng’amagezi g’okweggya mu bwavu gakwekeddwa mu nnimi engwira bannansi ze batategeera. Kuno kuba kusosolebwa mu byenkulaakulana.\nABABAKA BA PALAMENTI KYE BAGAMBA\nRobina Sentongo Kasirye mubaka mukyala Kyotera:\nEnsonga gye baleese bw’ebeera nga tekontana na Ssemateeka waffe nze sigirabamu buzibu. Oyinza okulaba ng’ekiteeso ng’ekyo kireeteddwa naye amawanga gonna geetaaga okufi ibwako.\nEkizibu ekiyinza okubeerawo kwe kuba nti omuntu ayinza okubeera omu ng’alinayo eggwanga eryagobwa ku ttaka n’ayagala akiyisize awo batuukirize ebigendererwa byabwe kyokka ng’eggwanga lyonna terikifunamu.\nBwe kibeera tekiruubirira kuyisaawo biruubirirwa bya muntu ssekinnoomu tekibeera na buzibu kubanga kyetaagisa okukola etteeka erigasa eggwanga lyonna.\nEnnimi zonna ennansi n’ebyobuwangwa byetaaga okufi ibwako n’okuweebwa enkizo.\nKiwanuka Keefa wa Kiboga East:\nEnsonga eno erambikibwa bulungi mu Ssemateeka waffe era okusobola okutondawo obwenkanya, amawanga nga aba Ik baali batono naye baaweebwa omubaka abakiikirira mu palamenti.\nNaye bw’ogamba nti olulimi lwabwe luweebwe enkizo awo ndaba ng’abeera avudde ku mulamwa kubanga waliwo amawanga amalala ng’Abaganda oba Abanyankole ennimi zaabwe nazo teziweebwa nkizo mu Ssemateeka.\nOkuteeka olulimi lwa ba Ik oba eggwanga eritafi ibwako mu Ssemateeka siraba we kibayambira kugenda mu maaso.\nNze ndowooza tuleme kubiwanika nnyo kubitwala ku mutendera gye bitasaana, biyinza okuvaamu ebirala bingi ne bitutabula.\nMuwanga Kivumbi omubaka wa Butambala:\nSsemateeka awa abantu abatono omukisa kasita babeera nga bye bakola tebikontana na balala kyokka Ssemateeka y’omu awa eddembe okubeera obumu n’okwegatta mu ggwanga, olwo bw’oleeta kino toyinza okwesanga ng’ate okontana ne Ssemateeka!\nAkakiiko ka palamenti ak’ekikula ky’abantu kaayanjudde embalirira ne kalaga nti baagala ssente okuwa abafuzi b’ensikirano emmotoka, abakuumi n’okubawa ensako ya bukadde 10, ekiteeso kino bwe kiyisibwa okuwa abantu bano enkizo tujja kusanga nga buli ggwanga baagala omukulembeze waabwe afune ebintu ebyo.\nEkiteeso bwe kiyisibwa ogenda kwesanga ng’owabya okwegatta kw’eggwanga ng’Amawanga nga Buganda obeera onafuyizza obuwangwa bwago kubanga tebuweebwa nkizo mu Ssemateeka.\nTulina okukkiriza nti obuwangwa obumu bufa oba okumiribwa obw’abalala ensi n’esobola okugenda mu maaso.\nE Bungereza waliyo amawanga mangi naye gonna tegawulirwa, Amerika yakolebwa abantu ab’obuwangwa obw’enjawulo kyokka baluubirira kimu kwegatta kwa ggwanga ne bagenda mu maaso.\nSirabawo nsonga lwaki okuliriza obuwangwa obuli ku ndeboolebo y’okufa.


Bukedde Online - Abafumbo lwe balemwa okukwatagana olw’emyaka\nENNAKU zino abawala abato naddala nga basoma baagala abasajja abakulu ng’abamu batuuse okubeera bakitaabwe oba bajjajjaabwe!\nEkyebuuzibwa ddala abawala bano abato balina omukwano ku basajja ab’engeri eno. Kizuuliddwa nti abawala bangi baagala abasajja abakulu ng’ekigendererwa kya kubafunamu ssente n’ebyetaago ebirala.\nAte n’abazadde ennaku zino batandise okugaba abaana abawala nga bakyali bato. Kyebakola bateesa n’omusajja okusasulira omwana waabwe omuwala fiizi z’essomero. Ebyembi omuwala bw’amaliriza ng’abazadde bamugaba.\nOmuwala abeera mu mukwano nga guno abeera tayagala musajja naye olw’embeera n’awalirizibwa okwesogga amaka.\nNaye omukwano gwe twogerako gwe mukwano ogwa nnamaddala ng’omuwala yeesiimidde omusajja ne baagalana bulungi ng’omukwano gwabwe oluusi teguliimu ssente!\nOmukugu mu kubuulirira abafumbo, abavubuka n’abali mu mukwano, Edith Mukisa agamba nti newankubadde omukwano guno guyinza okubeerawo naye waliyo ebizibu ab’omukwano bano bye bayinza okusanga.\nEBIZIBU EBITERA OKUBEERAWO\nOkusookera ddala olw’emyaka gy’omusajja ono, asigala alaba mukyala we ng’omwana. Ate era n’omukyala asigala alaba omusajja ono nga kitaawe oba jjajja.\nEmbeera eno kizibu ogyewala naddala wano ewaffe mu Africa kubanga tulina embeera nti omuntu eyenkana kitaawo obeera omutya. Olw’embeera eno wakati w’abafumbo bano oluusi omuwala yeesanga nga waliwo by’atasobola kukola okufuna essanyu.\nKya butonde nti omusajja bw’akula amaanyi g’ekisajja galina okukendeera so nga omuwala omuto obwagazi bubeera waggulu. Kubanga obwetaavu tebwenkana oluusi wabeerawo obuzibu bw’omukyala obutamatira, oba ng’omusajja yeeraliikirira obutamatiza omukyala we. Embeera eno oluusi ewaliriza abasajja okukozesa ebiragalalagala okulaba nga bafuna amaanyi.\nAbasajja abasinga ababeera mu mbeera y’okuwasa omukazi gw’asinga emyaka egiwerako, afuna ebbuba olwo n’atandika okutangira abasajja abalala abayinza okumukwana okumwesembereza.\nEbiseera ebisinga abeera mu kweraliikirira ng’omukyala ayinza okufunayo omusajja omulala amuyambako naddala mu nsonga z’omukwano nga ky’anoonya kufuna kumatizibwa mu nsonga z’ekisenge.\nAbawala abato oluusi tebabeera na buguminkiriza naddala ng’omusajja afunye obuzibu ng’obulwadde. Ab’engeri eno bayinza okudduka ku musajja ssinga obulwadde butwala ebbanga nga tebuwona.\nMulimu n’ababeera batya okufuuka bannamwandu ku myaka emito. Wano we wesangira ng’abasajja bafunye bakulu bannaabwe abayinza okutwala obuvunaanyizibwa.\nMulimu abawala abato abaswala okutambula n’abasajja abakulu nti bayinza okubayita bakitaabwe. So nga n’omusajja okutambula n’omuwala alabika nga muzzukulu wo kiyinza okukumalako emirembe. Mu mbeera eno omusajja ayinza okutya okumwanjula mu banne nga mukyala we nga bayinza okumusunga.\nOmukyala nga muto atera okubeera n’ekizibu ky’obutasalawo. Weesanga nga n’ensonga ezimukwatako zimulema okusalawo. Olwo buli kimu n’abeera ng’akirinza bba.\nWabaawo n’obutakwatagana ku bibasanyusa ng’omusajja akuze abeera ayagala kubeera waka so ng’omuwala abeera yeegomba kutambulako na kugenda mu biduula.\nWabula omukwano ogw’engeri eno gubeera gwetaagamu obugumiikiriza nga buli ludda lulina okugumira embeera za munne ne musobola okugenda mu maaso.


Bukedde Online - Obukodyo abafere ba laavu bwe bakozesa okutengula emitima gy’abawala abazibu\nObukodyo abafere ba laavu bwe bakozesa okutengula emitima gy’abawala abazibu\nAkabi akali mu kwesiba mu buwuulu\nNjagala musajja Musiraamu atya Katonda\nABASAJJA ab’amazima batono. Eno y’enjogera n’endowooza abawala abakyanoonya ababeezi gye balina. Kino kivuddeko abawala abamu okusigala ku mudaala olw’okutya okugwa mu mitawaana.\nWabula wadde omulyammamba abeera omu n’avumaganya ekika kyonna, kino tekisaanye kumalamu bawala abato abakyanoonya ababeezi essuubi.\nBuno bwe bukodyo abasajja abayaaye bwe bakozesa okutengula emitima gy’abawala bwe balina okwegendereza;\n1. Bakulembeza nnyo ssente; Omukwano gwandibadde tegugulwa, kyokka bo abavubuka abalina ebigenderwa ebyabwe gamba nga okukwabula n’okunyaga abawala kye basinga okukozesa. Alaga omuwala ssente era mukazi wattu naye olw’okuba alabye ku ssente talwa ng’amusumululira sikaati era olufuna ky’agala ng’adduka.\n2. Bakozesa akakodyo k’okusuubiza ebintu ebinene. Abavubuka abayaaye balimba nnyo abawala nga babasuubiza ebintu ebinene ng’emmotoka, amayumba naye ng’ekigenderwa kuba kukuggyako bibyo agende. Kale omuntu ow’ekika kino bw’omusanga mwegendereze.\n3. Okwambala eby’ebbeeyi Wadde nga sibuli ayambala eby’ebbeeyi nti muyaaye naye n’abavubuka abayaaye kino bakikola nnyo okusobola okutengula abawala, era olumala okukozesa ng’akusuulawo.\n4. Bakozesa akakodyo k’okwanjula ‘eηηanda zaabwe’ mu bwangu. Abavubuka bakimanyi nti omuwala bw’omulaga abeηηanda zo akutwala nti oli wa mazima. Bano olumu aba amanyi n’okubakubira ku ssimu, ogenda okukiteegera nga yali akulimba ng’oli lubuto.\n5. Akakodyo k’okwekebeza omusaayi Omuwala ky’alina okumaya nti si buli muyaaye nti mulwadde, kati n’abavubuka oba abasajja abumu abayaaye bakimanyi nti omuwala ali siriyaasi asookera ku kwebeza musaayi era olukufuna akusabirawo mukikole kuba ye aba akimanyi nti mulamu. Ate abamu aba yasasudde dda ssente gye bakeberera bakulimbe nti mulamu era wano ekiddirira kuba kukukozesa kubanga naawe omwesize.\n6. Beefuula abakola ennyo. Abavubuka bano buli lw’omusisinkana akulaga nga bw’alina ebyokukola era obudde bwo aba na butono nga tayagala kumumanya nnyo. Ekiddirira omuwala ng’amweyabiza n’okumuwa ebibye olubikombako ng’adduka.\n7. Beefuula abeηηanda z’abantu abalina amanya amanene. Okugeza asobola okweyita mutabani wa minisita oba wa mmemba wa palamenti sinakindi okweyita muganda w’omuyimbi owerinnya era olw’okuba mukaziwattu weegomba okufuuka omunene weekanga oluguddemu ng’akukwabuddeko ebibyo.\n8. Okukyusa amannya. Abavubuka abamu bamanyi okweyita amannya g’abanene naddala abo abatatera kweraga mu lujjudde okusobola okukkirizisa omuwala nti ddala omuntu gwaliko mutuufu.\n9.Tebatera kutwala bawala waka waabwe. Ebiseera ebisinga omuyaaye akutwala wa mukwano gwe oba mu loogi kubanga aba amanyi nti akwagalako bya kiyaaye.\nOkwogera kwa Pulezidenti Museveni eri eggwanga. Tuli mu maka g'Obwapulezidenti e Nakasero\nBiibino ebiremesa abantu obufumbo\nObukodyo abayaaye bwe bakozesa okutengula emitima gy’abawala


Bukedde Online - Bizinensi ezirya ku masomero ziraze bwe zibeerawo okuva lwe gaggalwa\nMartin kiiza ow'ekitongole ekikola ku nson...\nABALI mu bizinensi ezeekuusa ku by'amasomero batandise okwekubako enfuufu n'okuyiiya amasomero gagende okuggulawo gabasange nga bakyali banywevu mu bizinensi.\nABATUNZI BEESUNGA KUKOLA MASIKI EZA YUNIFOOMU\nRonald Mulima mutuuze w'e Kibuli mu ggombolola y'e Makindye ng'eno gy'akakkalabiza emirimu egy'okutunga ekyalaani ng'atunga\nyunifoomu z'abayizi n'engoye eza bulijjo.\nAmasomero bwe gaggalwa, Mulima amaanyi yaggaza ku kutunga bukookolo (masiki) era nga wano w'akyasibidde olukoba.\nMASIKI EZA YUNIFOOMU\nMulima yatandise dda okutuukirira abakulu b'amasomero obutamuyisaako katale ka kutungira bayizi masiki eza yunifoomu ate nga ziri ku mutindo ogwalagirwa ekitongole ky'omutindo mu ggwanga ekya UNBS era agamba nti asobola n'okuzikubako akabonero k'essomero oba okugiwandiikako erinnya ly'essomero nga nnyini ssomero bw'aba yeetaaze .\nBuli kimu agamba yamaze okukiteekateeka era amassomero we gaddiramu naye w'atandikira .\nABAKOLA EBITABO BAZZEEMU\nKu Nasser Road mu Kampala awasinga okukolerwa ebitabo by'abaana b'amasomero akeetereekerero kaatandise bwe baawulide oluvuuvumo nti amasomero gandiggulwawo nga 21 omwezi guno.\nIbrahim Kibirige akola ebitabo ebinene abayizi bye bawadiikamu (black books) yagambye nti kyenkana okuva amasomero lwe gaggalwa mu February w'omwaka guno nabo bizinensi zaabwe ne zigootaana.\nKibirige yategeezezza nga bwe beekolamu SACCO ku Nasser bwatyo n'asaba gavumenti okubadduukirirayo ne ssente basobole okwongera mu bizinesi zaabwe kyenkana ezitakyalimu kapito olw'okukosebwa okuggalwa kw'amasomero.\nMu kiseera kino ye ne banne bazzeemu okukola ebitabo okwongereza ku sitoooko enkadde eyasigalawo amasomero lwe gaggalwa yadde ng'essuubi ly'okukola ku ssente eziwera balirina mwaka gujja ebibiina byonna bwe biribeera bigguddwaawo.\nMu bitundu by'omu Kisenyi mu Kampala abasuubuzi abakuba n'okutunda obuwunga batutegeezezza nti okutuusa ng'omukulembeze w'eggwanga amaze okulangirira tebayinza kwesunga nnyo kuggulawo kw'amasomero .\nWabula kino tekyatangidde omu ku basuubuzi ,Khalim Matovu okubaako sitoowa gy'apangisa nga munno mw'aterese obusawo bw'obuwunga obuwerako era we bagambira nti amassomero gagguddewo ajja kuba asobola bulungi okugaguza mu bungi .\nAgamba nti gavumenti esaanidde okubaako engeri gy'ekwatirako amasomero kagabeere ga bwannannyini ku ky'okuliisa abayizi .\nOmwogezi wa ministule y'ebyenjigiriza Patrick Muinda yawabuddemu nti tewannabawo lunaku lutuufu lwalambikiddwa masomero kuggulwawo era n'asaba abayizi ,abazadde n'abasuubuzi okusigala nga bakkakkamu okutuusa bwe banaafuna okulambika okuva mu minisita w'ebyenjigiriza oba omukulu w'eggwanga .\nBesigye ne Lukwago basisikanye Bobi Wine\nEkivvulu ky'Embuutu kyeyongedde ebbugumu


Bukedde Online - Abadde anoonyereza ku mmundu ezatta Kaweesi afiiridde mu nnyonyi e Dubai\nAbadde anoonyereza ku mmundu ezatta Kaweesi afiiridde mu nnyonyi e Dubai\nEngeri okwennyamira gye kuggya abalwadde...\nOmulamuzi awonyezza Beti Kamya okwesimba...\nAdded 13th July 2018\nEBITONGOLE ebikessi mu ggwanga bitandise okunoonyereza ku lugambibwa okuba olukwe mu kufa kwa ofiisa mu Minisitule y’ensonga z’omunda abadde anoonyereza ku by’emmundu ezikozesebwa mu bumenyi bw’amateeka.\nWilfred Okello Makmot (CP) ye yabadde akwasiddwa obuvunaanyizibwa bw’okulamba emmundu zonna mu ggwanga, okunoonya emmundu ezaayingizibwa mu ggwanga mu bumenyi bw’amateeka zisaanyizibwewo.\nOno era y’abadde avunaanyizibwa ne ku kulondoola emmundu entono omuli pisito n’emmundu ezitali za maanyi nnyo omuli n’ezitagwa mu ttuluba lya (Assault Rifles) oba SMG omuli ne AK47. Okello yafiiridde ku nnyonyi e Dubai.\nYabadde ava mu Amerika gy’abadde yagenda wiiki ssatu eziyise ku mirimu emitongole. Engeri ey’ekikangabwa gye yafudde yeefaanaanyirizaako n’enfa y’eyaliko omuduumizi w’amagye Gen. Aronda Nyakairima eyafiira ku nnyonyi mu 2015 bwe yali ava e South Korea okudda mu Uganda. Nyakairima yafa nga yaakatuuka e Dubai.\nOKUNOONYEREZA KU NFA YA OFIISA\nEnsonda mu bitongole ebikuumaddembe zaategeezezza nti abanoonyereza ku buzzi bw’emisango mu bitongole ebyo balina ebibuuzo bingi ku nfa ya Okello.\nKu bibuuzo ebyo, ebitongole bya bambega mu bitongole okuli eky’amagye (CMI) ekiketta munda mu ggwanga (ISO), ekiketta ebweru w’eggwanga (ESO) ekiketta ebweru bakwataganye okulaba bwe banoonyereza ku nfa ya Okello kubanga bateebereza nti mwandibaamu omupango.\nOkusinziira ku nsonda mu magye, Makmot abadde ayambako nnyo ebitongole ebyo byonna mu kunoonyereza ku mmundu ezikozesebwa mu butemu. Mu mmundu z’abadde alondoola kuliko ezatta eyali omwogezi wa poliisi mu ggwanga Andrew Felix Kaweesi.\nKaweesi baamutta bakozesa emmundu kika kya M4 ne Uzi gun, ebika by’emmundu byombi bigwa mu ttuluba lya ‘light weapons’ Okello byabadde avunaanyizibwako era emmundu zino abadde musaale mu kunoonya gye zaava.\nGye buvuddeko, omuduumizi wa poliisi Martin Okoth Ochola, yalagidde Okello okukulira ttiimu okuddamu okuwandiika emmundu za poliisi zonna, ez’ebitongole by’obwannannyini zonnan’ez’abantu babulijjo zonna.\nKino kyakolebwa oluvannyuma lw’ettemu ly’emmundu eribadde lyeyongera mu ggwanga buli lukya omuli okutta omubaka Ibrahim Abiriga n’abantu abalala abazze battibwa ab’emmundu era nga kuno kuliko; Kaweesi, Muhammad Kiggundu, Joan Kagezi ne Bamaseeka.\nOmulimu gw’okuyigga emmundu zino, bwe gwakwasibwa Okello yagutandikirawo era ne mu Amerika gye yabadde agenze yabadde aluubirira kufuna bukugu bwa njawulo mu kunoonyereza ku mmundu zino.\nEnsonda mu magye zaategeezezza nti, babuusabuusa nga zaabadde ntuuko za Okello okufiira ku nnyonyi mu kaseera we baabadde basinga okumwetaagira mu kunoonyereza kwe baliko n’ebyo by’abadde yaakazuula. Abamu bateebereza nti biyinza okubaamu obutwa kyokka abalala bagamba nti kyandiba nga Okello yabadde n’ebirwadde naddala ebyekuusa ku mutima nga kye kyavuddeko okufa.\nOkello yasimbudde mu kibuga New York ekya Amerika ng’ali bulungi wabula embeera yatabuse ng’ennyonyi eri mu bwengula era n’afa ng’ennyonyi etuuse e Dubai. Ekitebe kya Uganda mu United Arab Emirates kye kyaweerezza obubaka mu Uganda nga bategeeza Minisitule y’ensonga z’omunda ne poliisi nti ofiisa waabwe Okello afudde kikutuko ng’ali ku nnyonyi eyamuggye mu Amerika.\nABADDE ALONDOOLA EMMUNDU ZA KITATTA N’EZATTA KAWEESI Okello ku fayiro ya Kaweesi abadde akola omulimu gw’okuyambako mu kuzuula emmundu ezaamutta oba zaali zaawandiisibwa, bannyinizo abali mu biwandiiko n’omuntu eyali azivunaanyizibwako.\nKigambibwa nti amagye bwe gaakwata emmundu ezigambibwa nti ze zatta Kaweesi, baatuukirira Okelllo okuyambako mu kuzuula ebikwata ku mmundu ezo nti era alina bingi bye yazuula by’abadde ategeka okukwasa ab’amagye ne ISO abali mu kunoonyereza.\nEmmundu zino, zaakwatibwa aba ISO okuva mu bifo eby’enjawulo omuli n’amaka g’abamu ku basibe kyokka kyategeezeddwa nti, abasibe emmundu zino bazeegaana ne bategeeza nti tebazirabangako. “Tusuubira nti waliwo omupango ogwakoleddwa mu nfa y’omusajja ono.\nTugenda kukolera wamu okuzuula oba mwabaddemu ekintu ekirala nga twesigama ne ku bitongole by’ebyokwerinda eby’amawanga amalala naddala mu Amerika gye yavudde ne Dubai gye yafiiridde. Ekitebe kya Uganda mu Abu Dhabi n’abeebyokwerinda, baatutte omulambo gwa Okello mu ddwaaliro okugukebera okuzuula ekituufu ekyamusse era baakuweereza lipoota enzijuvu.\nAbateebereza obutwa beesigama ne ku bye bazze bazuula ebiraga engeri abatta Kaweesi gye bazze bakola ku bantu abalina obujulizi era kyazuulwa nti baakwata makanika w’e Katwe Mukwasi eyali e Kulambiro n’alaba abatemu nga bakuba Kaweesi amasasi wabula oluvannyuma abasajja baamunoonya ne bamusalako omutwe era omulambo ne bagusuula e Masaka.\nNg’oggyeeko emmundu ezatta Kaweesi, kigambibwa nti Okello era y’omu ku baasabibwa okuyambako okukola lipoota ku mmundu ze baakwata ne Abdallah Kitatta eyali akulira ekibiina kya Bodaboda 2010.\nKitatta yakwatibwa ne banne mu January 2018 era amagye gaalumiriza nti gaamukwata n’ebintu by’amagye bingi omuli n’emmundu okuli ne piisito etali ya bulijjo era mu May baatandise okuwa obujulizi mu kkooti. Okello ye mukozi wa Minisitule y’ensonga z’omunda mu ggwanga owookubiri okufiira ku nnyonyi mu ngeri etategeerekeka, kubanga ne Gen. Nyakayirima we yafiira ye yali Minisita atwala Minisitule eno.\nOmwogezi wa poliisi Emilian Kayima yagambye nti, okufa kwa Okello kwabakubye wala, wabula baabadde tebannazuula bingi ku ngeri gye yafudde.\nWaabaddewo okukoonagana oluvannyuma lw’abamu ku boofiisa okugamba nti Okello yabadde ava kukyalira kitaawe amuzaalira omukyala abeera e New York nga kino kikontana n’ekyasoose okufulumizibwa ekiraga nti yabadde ava mu kutendekebwa okw’enjawulo.\nAndre Felix Kaweesi,\nWilfred Okello Makmot\nOfiisa abadde mu gw'okubuuliriza ku mmundu ezatta Kaweesi afiiridde mu nyonyi e Dubai\nIso ereese omujulizi omukambwe okulumiriza Kayihura\nOfiisa wa poliisi eyafudde abadde ku mbiranye n’abamu ku bakulu


Bukedde Online - Katikkiro asoomozezza abasiraamu ku by'okuzaala\nObunkenke obuli mu Poliisi oluvannyuma lw'...\nKatikkiro Mayiga ng’abuuza Omulangira Kasim Nakibinge. Ku ku kkono ye Supreme Mufti Ndirangwa, ne muto wa Nakibinge Omulangira Kalifan Kakungulu.\nKATIKKIRO Charles Peter Mayiga akubirizza Abasiraamu okukoppa omugenzi Sheikh Ahamad Mukasa eyazaala abaana abangi n'agattako okubaweerera era bangi balina emirimu egy'obuvunaanyizibwa mu ggwanga.\nMayiga yagambye nti okuzaala abaana abangi tekyandibadde kibi kasita oba ng'obazadde n'otuukiriza obuvunaanyizibwa bwo okubalabirira n'okubasomesa.\nYagambye nti ssinga abaagala abaana abangi bakoppa Sheikh Mukasa, abaana baabwe bajja kuba babatemedde empenda ennungi eziyinza okubafunyisa ebifo ebisava e Mmengo ne mu gavumemnti eya wakati.\nOkwogera bino, Katikkiro yabadde mu dduwa y'okusabira Omugenzi Sheikh Mukasa ku Ssande mu makage e Mmende mu Busiro.\nEdduwa eno eyajjumbiddwa ennyo Abasiraamu abaavudde okumpi n'ewala, abakungu okuva e Mmengo n'ababaka ba palamenti, okwabadde ow'ekitundu kino, Merdard Ssegona, Katikkiro yagambye nti omugenzi Mukasa yaliko eby'okuyigirako bingi omuli okuzaala ennyo ate n'atuukirizza obuvunaanyizibwa bwe okubalabirira n'okubaweerera.\n"Mukadde waffe ono, kyakulabirako kirungi nnyo, kubanga teyakoma ku kuzaalabuzaazi kyokka naye yafaayo okukola ennyo n'abatuusaako ebyetaago ng'abaana omuli okubasomesa," Mayiga bwe yategeezezza.\nEri Omusika Hajji Nordin Mpanga, yamuwadde amagezi okukulembera obulungi banne awatali kubasosola nga kitaabwe bw'abadde abayisa. Ye Omulangira Kassim Nakibinge naye yatenderezza Sheikh Mukasa gwe yayogeddeko ng'omusajja eyali omuzira mu kulwaanirira eddiini y'Obusiraamu wadde mu kaseera akazibu.\nNakibinge yagambye nti Sheikh Mukasa tabadde nga Bamaseeka abamu abalinga embuzi ng'oli agiteekamubuteesi muguwa n'agitwala gy'ayagala. "Mukadde waffe ono yafa n'ekitiibwakye era nsaba Allah amusasulemu ekisinga obulungi kubanga abadde takozesebwa nga mbuzi," Nakibinge bwe yategeezeza.\nAte Supreme Mufti Sheikh Kasule Ndirangwa yayogedde ku Sheikh Mukasa ng'omusajja eyali ayagaliza ennyo Obusiraamu nti era y'ensonga eyamuzimbya amasomero e Mmende gasobole okusomesa abaana Obusiraamu.\nNdirangwa yayogedde ku ky'okwegatta kw'Obusiraamu n'agamba nti ye n'abo bwe bakulemberera e Kibuli, tebasobola kwegatta na muntu yatunda mmaali ya Busiraamu nga tasoose kugikomyawo.\nSheikh Nuuhu Muzaata Batte eyabadde kalabaalaba w'omukolo yagambye nti Abasiraamu bonna ne bwe banaagenda ne baggwaayo e Kibuli, bbo bajja kusigala ku mulamwa kubanga balina ensonga enkulu ezaabaawakanya ku bantu abatunda ebintu by'Obusiraamu.\nOmugenzi Mukasa yaliko Mufti wa Uganda mu myaka gya 90. Yazaala abaana 50 kyokka waafi - iridde nga waliwo 43 era abasinga baasoma nga balina diguli ne dipulooma.\nOmusibe eyatolose akwasizza akulira poliisi e Bulenga


Bukedde Online - Obululu bw'ekikopo kya Stanbic Uganda Cup bukwatiddwa\nObululu bw'ekikopo kya Stanbic Uganda Cup bukwatiddwa\nEyagobye Nnaalongo we mu ddya gamumyukidde...\nChaka chaka alayidde okudda mu Uganda ayimbe...\nFUFA n’abavujjirizi b’empaka za Stanbic Uganda Cup bakutte obululu bwa ttiimu 64 ezigenda okutandika okweriga okulwanira ekikopo kya 2019/2020 zisobole okukiikirira eggwanga mu mpaka za Africa.\nMu bululu obukwatiddwa enkya ya leero ku Serena Hotel, ttiimu zino e 64 zisamba wakati wa January 20-24 ku bisaawe ebitali bimu mu mpaka ez’okusirisizaawo.\nAbavujjirizi aba Stanbic Uganda Cup balangiridde nga bwe bwongezza ku nsimbi ze batadde mu mpaka zino okuva ku bukadde 120 omwaka oguwedde nga kati bataddemu 132.\nOmuwanguzi waakufuna obukadde 40 ate anaakwata ekuokubiri afune 20.\nAbanaaviirako ku Semifinal baakufuna 12 buli omu, ku kwota obukadde mukaaga ate abanaakoma ku luzannya lwa ttiimu 16 baakufuna obukadde busatu buli omu.\nPulezidenti wa FUFA Ying. Moses Magogo y’akulidde okukwata akalulu kano ng’abaakiwangula omwaka oguwedde aba Proline FC akalulu kabasudde ku Katwe United eya Allan Ssewanyana eyaloopa Magogo mu FIFA bya tikiti za World Cup ya 2014.\nKCCA FC abaakakiwangula emyaka 10 kabasudde ku Katida FC esambira e Kamwokya ku Police so nga bannabwe bwe benkanya emyaka gyakyo aba Express FC batandika na kulyalira St. Mary’s ey’omu kibinja kya Kampala region.\nTtiimu za Super 16, 18 eza Big League n’endala 30 ez’ekibinja ekisooka ze zigenda okuvuganya.\nEza Super endala nazo zeesunga kikopo nga SC Villa ekyalira Super Eagles e Gulu, Vipers ekyalira Kajansi United, Police FC eri ku Administration eye Tororo, Onduparaka eri ne Bugamba FC, URA eri ne Lugazi Municipal, Kyetume eri ne San Siro e Mbale, Bright Stars ne Koboko Rising Stars FC ate BUL FC ekyalira Mvara FC.\nCity Oilers eya Basket Ball erondeddwa ku ky'obuzannyi bwa January


Okulowooza nga kagezi munyu\nOkulowooza nga kagezi munyu\nByajjibwa mu kitabo: Okulowooza nga kagezi munyu:\nEngeri musanvu ezeyambisibwa bakakensa muzuula na Aristotle, Leonardo Einstein, Edison nabalala byawandikibwa Michael Michalko\n"Wadde toli kagezi munyu oyinza okweyambisa engeri zino ezabakakensa nga Aristotle oba Einstein okweyongera mukulowooza mungeri eyekikugu osobole okugonza obulamu bwo obwo maaso".\nEngeri zino omunaana ziyinza okuyamba okulowoza mungeri enekuleetera amagoba mukumulungula ebikalubye. "Engeri zino zeyambisibwa nnyo abavumbizi mu byafayo munsi yonna".\n1.Tunulira ekizibu mungeri ezenjawulo olabe nti ofuna amakubo nebwegaba gawukana kugabalala gomanyi okusobola okimulungula.\nLeonardo da Vinci yazuula nti okufuna amagezi kukumulungula ekizibu sooka ozuule engeri gyoyinza okutunulira mungeri ezenjawulo. Yazuula nti omulundi ogusooka nga ofunye ekizibu obaamu kyekubiira mungeri gyokitunulira mu. Naye bwoba nga addamu okukizimba mubwongo bwo kiba nga kizibu kirara si kiri kyewasoose okulaba.\n2. Kuba ekifananyi!\nEinstein yatunulira nga ekizibu mungeri nyingi nga kwatadde nokukuba ekifananyi alabire ddala wa aw'okumulungura. Era ye yazula nti emiwendo nebigambo bikola kitono mukulowoza kwe singa aba nekifananyi.\n3. Leeta amagoba! Ekimu ku kyotegerera ba kagezi munyu kwekuba nti baleeta amagoba.\nThomas Edison yalina obwananyini ku migabo 1,093. Engeri eyiye yali kakugaba katala buli omu gwakozesa naye yenyini nga abanekitundu kyazanya mukulowooza ku kizibu ekiriwo. Mumusomo gwabanna sayansi 2,036 mubyafaayo , Dean Keith Simonton owa University ya California mu Davis yazuula nti banasayansi bangi abakugu mu byafayo bazuula ebyamagezi bingi nnyo naye ate n'ebilowoozo ebitaatuyamba. Naye singa batya okuzula ebyo ebitayumba n'ebiloozo ebyatuyamba bwebatyo tebandibivumbudde.\n4. Yunga ebipya byovumbudde ku birala. Yunga ebirowooza ebifananyi nabuli kimu ekipya kyolina wadde nga oluusi biyinza okulabika obulala.\nAmateeka g'ensikirano gava ku mumonaaki omu eyagatta okubala ne sayansi wa biology kale nga wadde byali tebirabika kufanagana.\n5. Fanaganya ebirowoozo byo; Gezako okuganaganya ebirowoozo ebitalabika kufanaganya oyinza okujjamu kyoyagala.\nDa Vinci forced yafanaganya okuwuuma kw'ekidde nga kikubiddwa ku nsamuka yamazzi nga ejjinja likasukiddwamu. Kino kyamuyamba okuzuula nti eddoboozi litambula mungeri yamayengo nga agamazzi. Samuel Morse yavumbula sitenseni zamaloboozi gesimu nga amaze kutunulira sitenseni zendogoyi ezempaka.\n6. Loworeza mubikontana.\nPhysicist Niels Bohr yazuula nti bwokwata ebikontana oba ebyawuka bibiri obwongo bwo buyinza okutuuka mumutindo omulala mukulowooza. Yazuula nti ekitangaala kiringa katundutundu ate era kiringa jjengo bwatyo navumbula 'complimentarity' mu sayansi.\n7. Yiga okwefananyiriza mukulowooza.\nAristotle yazuula nti okwefananyiriza ebitafanagana kabonero ka kagezi munyu. Okugeza okwefananyiriza ennyanja n'okwagala.\n8. Oluusi wesigame ku lukisakisa oba 'chansi'\nBuli lwetugezako okukola ekintu nekigaana tukola ekirala ekyokisooka mu kutetenkanya 'accident' oba ekintu ekigwawo obugwi. Nemunsobi tukoleramu ekirungi singa tetutunula ku bubi bwa nsobi bwokka. Ensobi byejja tunulira ekkubo mwewayise okkola ekyo wefumitirize kukubo eryo ate olabe kyoyinza okukyusa. Tewebuuza lwaki ogudde wabula kiki kyokoze.\nByajjibwa mu kitabo: Michalko, Michael, Okulowooza nga omukugu: Engeri munaana ezeyambisibwa abakugu mukulooza nga Aristotle, Leonardo, Einstein, Edison nabalala (Amakubo amapya agokuyiga) nga bwebirabika okuva ku http://www.newhorizons.org/wwart_michalko1.html, (June 15, 1999) Bino byasooka kulabika mu THE FUTURIST, May 1998\nMichael Michalko yemuwandiisi wekitabo Thinkertoys (ekitabo kya business nobutenkanya ), ThinkPak (A Brainstorming Card Set), and Cracking Creativity: Ebyama bya bakugu mukulowooza (Ten Speed Press, 1998).


Nnunda ente, embuzi n’okulima olusuku’\nKKAMPUNI ya Vision Groupefulumya Bukedde, ekwataganye ne bbanka ya DFCU, ekitebe kya Budaaki mu Uganda ne kkampuni y’ennyonyi eya KLM okunoonya omulimi n’omulunzi asinga mu Uganda omwaka gwa 2016. Abanaavuganya mu mpaka zino mujja kutuweereza amannya gaabwe tubatuukirire tubawandiikeko buli Mmande.\nHERBERT MUSOKE awandiise ku Jovia Brarugaba, nnannyini masomero ga Ebenezer Schools ng’akulaga bw’agattika ente Enzungu n’ennansi okufuna mu bulunzi. MULIMI KI ASINGA MU UGANDA?\nABAKYALA abamu bwe bafi irwa abaami baabwe badda mu kukaayanira byabugagga oba okwekubagiza nga balowooza nti obulamu bwabwe butuuse ku kisenge. Wabula Muky. Jovia Byarugaba, nannyini Gosha Farm e Kasokwe-Galiraaya mu disitulikiti y’e Kayunga agamba nti okubeera omuvumu, obumalirivu n'okukola n'amaanyi byamuyamba okuva mu mbeera y'okulumwa nga bba afudde kati emyaka egisoba mu 10.\nAgamba nti oluvannyuma lwa bba okufa, yatandikawo amasomero ga Ebenezer Schools omuli Pulayimale ne Siniya mu bitundu by'eggwanga eby'enjawulo nga yatandikira mu nnyumba y'amaka gaabwe e Kisugu-Kibuli kyokka nga mu kiseera kino alina amatabi ag'enjawulo.\nMuky. Brarugaba yasima ekidiba mw’anyweseza ebisolo bye.\n“Wadde natandikira mu masomero, nayagala nnyo okubeera mu bulimi n'obulunzi era olwaweza ssente natandika okulunda n'oluvannyuma ne ntandika okulima nga mu kiseera kino nnina ffaamu y'ente e Galiraaya n'olusuku e Kansanga,” Muky.\nByarugaba bw'agamba. Agamba nti buli wiiki alina okugenda ku ffaamu ate n'abaana bamuyambako okuddukanya ebimu ku by'akola n'okulondoola. OKUTANDIKA “ Bwe nafuna ku ssente nalaba nga kinneetaagisa okugaziya ku nnyingiza yange nsobole okusomesa abaana bange anti abasinga baze yagenda okufa nga bato ddala.\nNasalawo okugulayo ettaka e Kasokwe- Galiraaya mu Kayunga, yiika 133 ku bukadde 10 mu 2005 nga kuno kw enatandikira okulunda mu 2008 nga ntandika n’ente 11 ennansi eziva mu Ankole ez’amayembe amawanvuKati nnina ente 130 nga ku zino nkamako ente 20 ezimpa liita 200 olunaku. Wabula amata gano mpulira nga tegamala era njagala okwongera okulongoosa olulyo n'okwongera amaanyi mu ndabirira yaazo okusobola okuziggyamu amata agawera.\nAmata nkyagaggyamu ssente ntono kubanga ngatunda ku 1,000/- buli liita egitegeeza nti buli lunaku mbeera nfuna 140,000/- olwo wiiki ne nfuna 980,000/- ate omwezi 3,920,000/- . Mu kiseera kino ffaamu nagisalamu ebibangirizi mwe nsindika ente zino okulya era nasima n'ekidiba mwe zinywera amazzi kubanga ekitundu kyaffe kya lukoola.\nOmulunzi yenna ayagala okufuna mu bulunzi bw'ente olina okukakasa nti obeera n'ennyana ez'amaanyi kubanga gy'okoma okubeera n'ennyana ez'amaanyi gy'okoma okubeera n'ekiraalo ekirungi n'obulunzi obutakoma. Kale nzirabirira bulungi ne zigejja, ne zitalwala.\nEMBUZI Ku ffaamu nninako n'embuzi nga mu kiseera kino nina embuzi ezisoba mu 160. Ziriira wamu n’ente oluvannyuma ne zikomezebwawo awaka okwongerwa okuweebwa ebiwata, amazzi n'omuddo. Embuzi bisolo ebifuna obulungi kubanga zizaala emirundi ebiri omwaka era ng'omwaka ntunda embuzi 50 nga zino nzitunda 200,000/- ne 300,000/- buli emu.\nAlunda embuzi 160.\nOLUSUKU Oluvannyuma lw'okulunda natandika okulima kubanga obulimi n'obulunzi bitambulira wamu engeri buli kimu gye kiyamba kinnaakyo okukula. Olusumu nalussa Kansanga, luliko yiika emu era lumazeewo kati emyaka esatu.\nMuno ntemamu amatooke10 buli luvannyuma lwa wiiki bbiri ne ngatunda 25,000/- buli limu ne nfuna 250,000/- omwezi kyokka ng'ekisinga nti wadde ndi mu kibuga sikyagula mmere. Olw'okuba nali sinnaba kumanya nnyo bya kulima, olusuku lwange ηηenda nnyongera okulutereeza buli kiseera. Njagala gye gujja okufuuka omulunzi w'ente z'amata ow'amaanyi, ntandike n'okukola ebintu eby'enjawulo okuva mu mata.\nMu kiseera kino natandise okulunda ente z'ekiyumba ze nsuubira okubeera entandikwa y'ente z'olulyo era ezisobola okumpa amata agawera. Zibadde zinnyambye okulongoosa olulyo naye ηηenda kukyongeramu amaanyi.\nMu ngeri y'emu njagala okutandika okulabirira obulungi ente era ntandise okulima omuddo gwe njagala okukolamu omuddo omukalu oguliibwa ente naddala mu kiseera


Bukedde Online - Bw'oba onoogaggawala weewale okwejalabya - Ssekalaala\nOmuwala owa diguli atebuse omuvuzi wa bodaboda eyamulimba nga bw'ali maneja\nEddie Kenzo tatya loosi! Aggunze munnamawu...\nNnaggagga Aga Ssekalaala alabudde ab’e Rakai okwewala ebintu by’okwejalabya, nti kino kye kijja okubakuumira ensimbi n’okubagobako obwaavu.\nAga Ssekalaala yabadde ku kyalo Kisuula mu muluka gw’e Kisuula mu ggombolola ye Kasasa e Kakuuto mu Rakai bwe yabadde ayogerako eri abalimi ba Vanilla okuva mu kitundu kino abasobye mu 200 beyagabidde nensiimbo za Vanilla okwongera okutumbula ekirime kino mu kitundu kino.\nAga Ssekalaala eyabadde ne RDC w’e Rakai, Charles Mubiru yategeezezza nti ebyobulimi n’okulunda obutale bwabyo bukyukakyuka nga tebasaanye kusuulawo birime ate ne bakwatagana n’ebirala.\n‘’Amagezi ge mbawa, ekirime bwe kigwa ebbeeyi ate ggwe osaanye okirime nnyo. Bw’olima ekirime olwa bbeeyi yaakyo okulinnya kiba kijja kukusala,” bwe yagambye.\nYategezeza nti ekirime kya Vanila kirina omulimo muungi naddala okumutundula nga guno mulimo gusobolwa nnyo naddala abakyala naategeeza nti tebasaanye kusuulirira bakyala mu byokukola ebyenfuna mu maka kuba baamugaso nnyo mu kino.\nYabawadde amagezi okutateeka ssente mu byakwejalabya ng’okukola obubaga n’okunywa omwenge oba abakyala okulowooza okukola enviiri n’ategeeza nti yadde ebyo nabyo byetaagisa wabula basaanye basooke eby’omugaso naddala ng’okuweerera abaana.\nRDC Charles Mubiru yasiimye Ssekalaala olw’okufaayo okugenda e Rakai okuzzaamu abalimi ba Vanilla amaanyi n’asaba abalimi bamuyigireko kuba musajja mukozi.\nOluvannyuma Ssekalaala yagabidde abalimi endokwa za Vanilla, emiti n’obutiimba bw’ensiri. Kayungirizi w’abalimi ba Vanilla mu maserengeta ga Buddu, Mw Peter Musisi yategezeza nti abantu b’e Kisuula babadde balima Vanilla naye nga beetaagamu omusomo kwe kusaba Mw. Ssekalaala okugubawa.\nBw’oba onoogaggawala weewale okwejalabya - Ssekalaala\nOmusomesa w'eddiini ne mutabani we lwaki ate be beezibika ebintu bya bamulekwa 20 balamba?


Baibuli y'Oluganda - ENDAGAANO ENKADDE - Yeremiya 46\nYeremiya - Essuula 46\nEkigambo kya Mukama ekyajjira Yeremiya nnabbi ku mawanga.\n2 Ku Misiri: eby'eggye lya Falaawoneko kabaka w’e Misiri eryali ku lubalama lw'omugga Fulaati e Kalukemisi, Nebukadduleeza kabaka w’e Babulooni lye yakuba mu mwaka ogw'okuna ogwa Yekoyakimu mutabani wa Yosiya kabaka wa Yuda.\n5 Nkirabidde ki? bakeŋŋentereddwa, bazze ennyuma; n'abasajja baabwe ab'amaanyi basuuliddwa wansi, era badduse mbiro, so tebatunula nnyuma: entiisa eri ku njuyi zonna, bw'ayogera Mukama.\n6 Ab'embiro baleme okudduka so n'omusajja ow'amaanyi aleme okuwona; obukiika obwa kkono ku lubalama lw'omugga Fulaati beesittadde bagudde.\n13 Ekigambo Mukama kye yagamba Yeremiya nnabbi Nebukadduleeza kabaka w'e Babulooni bw'agenda okujja n'akuba ensi y'e Misiri.\n23 Balitema ekibira kye, bw'ayogera Mukama, newakubadde nga tekinoonyezeka; kubanga basinga enzige obungi, so tebabalika.\n24 Omuwala wa Misiri alikwatibwa ensonyi; aliweewayo mu mukono gw'abantu ab'obukiika obwa kkono.\n25 Mukama w'eggye, Katonda wa Isiraeri, ayogera nti Laba, ndibonereza Amoni ow'e No, ne Falaawo, ne Misiri ne bakatonda be ne bakabaka be; Falaawo n'abo abamwesiga:\n26 era dibagabula mu mukono gw'abo abanoonya obulamu bwabwe, ne mu mukono gwa Nebukadduleeza kabaka w'e Babulooni, ne mu mukono gw'abaddu be: kale oluvannyuma erituulwamu nga mu naku ez'edda, bw'ayogera Mukama.\n27 Naye totya ggwe, Yakobo omuddu wange, so tokeŋŋentererwa, ggwe Isiraeri: kubanga, laba, ndikulokola nga nnyima wala, n'ezzadde lyo nga nnyima mu nsi y'obusibe bwabwe; kale Yakobo alikomawo, era alitereera era alyessa, so tewaliba alimutiisa.\n28 Totya gwe, ai Yakobo omuddu wange, bw’ayogera Mukama; kubanga nze ndi wamu naawe: kubanga ndimalirawo ddala amawanga gonna gye nnakugobera, naye ggwe sirikumalirawo ddala; naye ndikukangavvula mpola, so sirikuleka n'akatono nga tobonerezebbwa.


Bukedde Online - Abaana temubalekera bakozi ba waka - Gen. Katumba\nAbaana temubalekera bakozi ba waka - Gen. Katumba\nBamusobezzaako ne bamulesa abaana 3\nOmulabirizi acoomedde Abakrisitaayo\nAdded 13th November 2017\nGen. Edward Katumba Wamala nga ye Minisita omubeezi ow’emirimu asabye abazadde okukuuma ennyo abaana mu luwummula balame kubalagajjalira n’okubalekera abakozi.\nGen. Katumba ng'afuuwa abayizi oluvannyuma lw'okwolesa ebitone.\nKatumba yagambye nti abantu ab’obulabe beesomye okuwamba abaana nga bababuzaawo n’ebigendererwa omuli okubasaddaaka n’okubatusaako obulabe obw’enjawulo.\n“Abazadde ennaku zino kyannaku nti abaana mubalaga omukwano mungi nga bali ku masomero, bwe kabatanda ne bawummula nga mubalagajjalira oluusi ekibaviirako n’okugwa mu buzibu ate ne mudda mu kukaaba amaziga.\nNsaba twewale embeera eyo ereme kututuukako mu luwummula luno oluwanvu olwa December,” Katumba bwe yategeezezza.\nOkulabula kuno, Katumba akukoledde ku ssomero lya Global Junior School e Mukono ng’abayizi aba nnassale boolesa ebitone byabwe omuli okuyimba, okuzina n’okuzannya emizannyo.\nKatumba n’abazadde batenderezza ne beewuunya engeri abayizi ate abato ddala gye baabadde boolesaamu ebitone mu ngeri ez’enjawulo. Abayizi bazannye ennyimba z’abayimbi ssaako okukola omukolo gw’okwanjula mu ngeri ey’ekikugu ekyalese buli muntu ng’abanyeenyeza mutwe.\nKatumba yasabye abazadde obutaddayo kukuba oba okulemesa abaana baabwe okuyimba n’okuzannya emizannyo wabula babayambe okulaba nga batumbula ebitone byabwe. Bano baabadde batambulira ku mulamwa ogugamba nti “okusoosowaza obuwangwa mu nkulaakulana”.\nNe RDC w’e Mukono, Maj. David Matovu naye yasabye abazadde okuyamba abaana okutumbula ebitone byabwe kuba kati gwe gumu ku mirimu emikulu egiyimirizaawo abantu nga babiggyamu ensimbi ezisinga n’abaasoma abalina ddiguli.\nOmukulu w’essomero, Anthony Kato Ssentongo yategeezezza nti ng’essomero bafuba okulaba nga batumbula obuwangwa n’ennono mu bayizi okuviira ddala nga bakyali bato.\nGen. Katumba Wamala alangidde Abasumba b'Abalokole\nBaloopedde Museveni abaagala okubba ettaka ly’abasikawutu


The Passing Of Nnalinnya Nakabiri Elizabeth – ababaka\nHome Topic The Passing Of Nnalinnya Nakabiri Elizabeth\nThe Passing Of Nnalinnya Nakabiri Elizabeth\nHome › Forums › Ababaka Website, Noticeboard and Off-Topic › Okulanga / Announcements › The Passing Of Nnalinnya Nakabiri Elizabeth\nJuly 18, 2012 at 12:37 am #18973\nWe have just learned with sadness the passin’ of Princess Nnalinnya Nakabiri Elizabeth, a paternal aunt to His Majesty the Kabaka! Princess Nakabiri will be remembered as being one of the most vocal rebel princesses who, together with her brother, Prince David Ssimbwa – a most virulent Prince and uncle to His Majesty the Kabaka- have always sided with dictator Museveni against His Majesty the Kabaka. Princess Nakabiri has been a resident of Bulange – Kampala, Uganda,and will be laid to her eternal rest at Nabulagala-Kasubi! May her soul R.I.P!\nJuly 18, 2012 at 11:33 pm #28017\nKitalo nnyo ekya Nnalinnya Nakabiri Mukama amuwummuze mirembe.\nNaye yonna gyolitambula buli muntu akulembeza gwanga lye nabuwangwa bwe Bwebaba Ba Ssekabaka baffe bawaayo obulamu bwaabwe okukuuma Obuganda obuli awamu bwetukola ebigiyuza yuza mukuyita mu makubo agatali gamu\nyonna abazira baffe nabo gyebawummulidde tekibasanyusa.\nAugust 1, 2012 at 7:35 am #28035\nAwummule mirembe Nalinnya Nakabiri\nAugust 1, 2012 at 7:38 am #28036\nKitalo nnyo ne kya Nalinnya Nabweteme Mukama amuwe ekiwummulo ekyemirembe\nWano walabika ngawali akagenderere akamalawo olulyo bonna okufira okumukumu\nAugust 6, 2012 at 11:14 pm #28045\n‘Emikolo egyakoleddwa ku Nakabiri gyasobye’\nSSAABALANGIRA Ying. Moses Kayima Ssegamwenge agambye nti emikolo egyakoleddwa mu kubikka akabugo ku Bannalinnya Elizabeth Nakabiri ne Edith Nabweteme abaaterekeddwa mu masiro e Kasubi gyakuddibwamu kubanga abaagikoze si be batuufu.\nYannyonnyodde nti Nnaalinnya Nakabiri yalaama Omumbejja ow’okumusikira mu musaayi atwale n’obwannaalinnya. Mu kiseera we yazaamidde nga taliiwo kwe kulonda omulala Nanjobe wabula ekiseera ky’okubikka akabugo we kyatuukidde n’alemesebwa okukola omukolo gw’okubikka akabugo.\n“Obukulembeze oba obwami buwooma kituufu. Nze nsaba abakwatibwako mu kika ne bampa Nnaalinnya ne mmulaga ekika, kye twakoze e Kasubi. Wabula kyanneewuunyisa ekiseera ky’okubikka akabugo bwe kyatuuse, ate Diana Teyeggala ye yakikoze, ekintu ekikyamu! Emikolo tulina okugiddamu,” Ssaabalangira bwe yannyonnyodde.\nWaabaddewo okusikaasikana mu kubikka akabugo ku Nnalinnya Elzabeth Nakabiri bwe baatudde mu Kigango ne balonda Omumbejja Nanjobe wabula nga bateekateeka okukola omukolo ate Omumbejja Diana Teyeggala n’awamba olubugo ng’alusika ku mulala eyabadde alukutte era ye yabisse kye bawakanya nti yakikoze mu bukyamu.\nAkavuyo ku mikolo gy’okuziika Nnaalinnya Edith Nabweteme Kiyumba kwatandise na kusika muguwa ku lutikko e Namirembe ng’okusaba kuwedde. Abamu baali bagamba nti bagende Kasubi bakole emikolo, abalala nga bagamba nti balina kugenda ku Lubiri lwa Ssekabaka Kamaanya e Kasengejje.\nOlwavudde e Namirembe baavuze bagenda Kasengejje ne bakola emikolo sso nga mukyala wa Dr. Lubega gwe bagamba nti Nnaalinnya Nabweteme gwe yali yalaamira okumusikira baamukuumidde Kasubi nga bamukakasizza nti emokolo gyonna we bagenda okugikolera.\nOlwakomyewo e Kasubi we baakamutemedde nti emikolo giwedde naye nga teboogera ani abisse kabugo. Ssaabalangira Kayima yagambye nti akimanyi eyabisse akabugo mumbejja naye abadde tamumanyi nnyo nga tatera kujja mu mikolo.\nAbamanyi ennono egobererwa baategeezezza nti omusika ng’abikka akabugo ku Nnaalinnya ayinza okuyambibwako jjajjaawe singa olubugo luba lugazi nnyo kyokka mu kubikka ku Nnaalinnya Nakabiri abaakwata olubugo baali basatu n’okusingawo. Ku nsonga eno, Nnaalinnya w’Amasiro g’e Kasubi Getrude Tebattagwabwe yategeezezzanti naye yabadde tategedde ani yabisse kabugo wabula n’atusaba tugumiikirize essaawa yonna bajja kumututegeeza.\nMu kiseera kye kimu, Paasita Micheal Kyazze yagobye Omugiriinya ku ntaana ya Nnaalinnya Nakabiri ng’amugamba nti tayagala ateeke kasiya mu ntaana ya nnyina sso ng’Omugirinnya y’akola emikolo ku Balangira n’Abambejja ababeera bazaamye.


Bukedde Online - Minisita Nakiwala akunyizza Mutabazi ku bya Fresh Kid\nISO ekutte Omuzungu agambibwa okukolagana ne Bobi Wine\nPAUL Mutabazi taata w’omuyimbi Fresh Kid atuuyanidde mu ofi isi ya minisita akola ku nsonga z’abaana bwe babadde bamubuuza akana n’akatano ku mbalirira n’ensaasaanya ya ssente Fresh Kid z’afuna mu kuyimba.\nMinisita Nakiwala Kiyingi ng’akunya Mutabazi ne Katende.\nMinisita Florence Nakiwala Kiyingi yayise Mutabazi ne maneja wa Fresh Kid, Dennis Katende bamulage we batuuse mu kutereka ssente z'omwana ze yabalagira nga zino zaakugyibwayo nga Patrick Ssennyonjo amanyiddwa nga Fresh Kid awezezza emyaka 18 ssente zino zimuyambeko okubaako kye yeetandikirawo mu bukulu.\nWakati mu kukunya Mutabazi, minisita kyamubuuseeko bwe yakizudde ng'ono akawunti gye baamugamba okuggulawo mu mannya ga Ssennyonjo teyagiggulawo wabula yaggulawo akawunti eri mu mannya ge (Mutabazi) n'ag'omwana Fresh Kid.\nMinisita eyabadde omunyiivu yabatabukidde ng'agamba nti kino kye bakola bafi iriza mwana kubanga obudde bugenda kutuuka ng'akuze nga yeetaaga ssente okubaako ky'akola nga teziriiwo kyokka bbo kati balya ku ntuuyo ze.\nMutabazi mu kwewozaako yategeezezza minisita nga bwe yagezaako okuggulawo akawunti ey'enjawulo gye baamulagira n'alemwa y'ensonga lwaki yaggulawo eri mu mannya ag'ababiri.\nPaul Mutabazi (ku kkono) , Bwongo ne Dennis Katende ewa minisita Nakiwala.\nYayongeddeko nti Fresh Kid okuva lwe yafuuka ssereebu bamusaasaanyako ssente nnyingi olumu okusinga ne z'akola era beesanga nga tebalina ze bafi ssizzaawo okumuterekera.\nYawadde eky'okulabirako ekya ssente obukadde 7 ze baggya ku akawunti okugulira Fresh Kid mmotoka kika kya Toyota Wish ng'eno baasigala bababanja bbalansi.\nMinisita mu kuwabula ono yamujjukizza endagaano gye baakolera mu ofiisi ye erung'amya ensaasaanya ya ssente Fresh Kid z'akola egamba nti ku ssente omwana z'anaabanga akoze, ebitundu 20 ku 100 za kuterekebwa ku akawunti y'omwana ey'enjawulo, 20 ku 100 za taata, ebitundu 10 ku 100 zigende ewa maama Madren Namata, ebitundu ebirala 20 ku 100 za maneja ate ebitundu 30 ku 100 ezisigadde za kukola ku nzirukanya y'emirimu n'okulabira omwana.\nWano Mutabazi ebigambo byamukalidde ku matama era Dennis Katende (MC Eddy) maneja wa Fresh Kid omupya kwe kusaba minisita amusonyiwe ng'agamba kirabika Mutabazi ebya akawunti gye baamugamba teyabitegeera.\nFresh Kid ng'ayimba.\nOluvannyuma bano minisita yabakwasizza bannamateeka ba minisitule baddemu okukola endagaano n'okulaba nga bye babalagidde byonna babiteeka mu nkola.\nMinisita agamba nti wadde musanyufu okulaba nga Fresh Kid asoma okuva aba Kampala Parents lwe baamuwa bbasale, ensonga ze endala zikwatiddwa bubi zibaddemu vvulugu ekiyinza okuviirako omwana ono okufi irizibwa.\nGye buvuddeko Francis Kamoga eyali maneja wa Fresh Kid yagobwa oluvannyuma lw'okufuna obutakkaanya ne taata ate ne maama ne taata nabo bamaze ebbanga nga bagugulana lwa ssente za mwana.\nLil Pazo eyayimba 'Genda ogule emmotoka' atobye n'ensi\nSsente Fresh Kid z'akola zikyatabudde abazadde\nEbyabaddewo nga Minisita Nakiwala asisinkanye Fresh Kid


Bukedde Online - By’olina okukola kati Ssekukkulu ekusange ng’awaka washanana\nBy’olina okukola kati Ssekukkulu ekusange ng’awaka washanana\nEngoye ezinkwata ziggyayo endabika yange...\nAyagala okuzimba mu 2019 abakugu bakuwadde...\nSSEKUKKULU lwe lumu ku nnaku enkulu olusinga okukuzibwa buli mwaka mu Uganda n’ensi yonna okutwaliza awamu. W’osomera bino ng’ebula wiiki ssatu lutuuke era abantu batandise dda okulwetegekera.\nBuli muntu alwetegekera lulwe kyokka ali mu muzigo ng’opangisa n’eyazimba buli omu afuba okwegogola lumusange ng’amaka ge gatemagana. Ate abazimba ennyumba empya bali mu kukubirira okulaba nga Ssekukkulu ebasanga bayingidde bawone okulya olunaku ng’eno bwe beeraliikirira balandiroodi okubakonkona kyokka n’abalina enkadde bali mu kuziddaabiriza.\nOkubeera ne ssente ennyingi si kye kikulu ku lunaku luno wabula endabika y’ennyumba yo wabweru ne munda wamu n’ebintu ebirimu ebikuwa emirembe.\nBiyinza okukuwa oba okukumalako essanyu ssinga totandika kwefaako.\nBY’OYINZA OKUKOLA KATI OKUKYUSA ENDABIKA Y’AWAKA\nOKUSIIGA LANGI Omwaka muwanvu naddala ng’osula kumpi n’oluguudo. Kino kye kiseera okugulayo langi osiige ku nnyumba yo otuuke ku lunaku ng’erabika bulungi.\nOmulimu guno oyinza okugwekolera obutasaasaanya nnyo oba okufuna omukugu n’akuyambako.\nWaliwo ebifo by’olina okutandikirako ng’eddiiro, awatuula abagenyi n’olubalaza kyokka bw’oba olina ssente oyinza okusiiga ennyumba yonna. Funa langi ezinaakuwummuza ebirowoozo mu ggandaalo lya Ssekukkulu.\nOmwaka gugenda okuggwaako naddala ng’olina abaana ng’ebintu ebimu mu nnyumba byonoonese. Okugeza entebe, emmeeza, kabada n’ebitanda nga kikwetaagisa okubiddaabiriza oba okugula ebipya.\nNgaga Mukama waffe Yesu Kristu, kino kye kiseera ekituufu okubikolako. Engoye z’entebe bwe ziba zaayulika n’okuguba zikyuse, oyinza okufuna abazooza wamu n’okuziddaabiriza. Jjukira kino kiseera kya kukyaza bagenyi. Bajja kusanga ennyumba yo nga ncaafu mu kifo ky’okunyumirwa obugenyi badde mu kukugeya.\nWaliwo abalina endabirwamu nga ne bw’ozikuuta tezikyasobola kutukula nga n’ezimu zaayatika. Zino oyinza okuzikyusa n’oteekamu empya. Kyokka okunyuma kyetaaga nga ne langi wataddeko endala ne bikwatagana bulungi.\nEMPYA MUZIFEEKO Ekiseera kye tuyingiddemu kya musana ekitegeeza nti enfuufu egenda kubeera nnyingi. Bw’oba olina ssente oluggya oyinza okulusiba amayinja, pevaazi oba okuluyiwa enkokoto. Ate mmwe abalinako obulimiro bw’ebimuli, mubulime bulungi, mufeeyo okubifukirira n’okubisalira birabike bulungi.\nJjukira nti oluggya lulinga kyenyi buli muntu waatuukira noolwekyo weetaaga okululabirira obulungi.\nSIRIINGI GIKOLE Abalina ennyumba ezitaliimu siriingi n’enkokoto oba ttayiro wansi buno bwe budde obutuufu okwetereeza. Bino byetaagamu ssente era olina okuba nga weetegese bulungi mu by’ensimbi omulimu okunyuma.\nATALINA MASANNYALAZE N’AMAZZI\nEnnaku enkulu tezinyuma kukeera mugga oba okuliira ekyeggulo mu nzikiza. Okyalina obudde okusaba amazzi n’amasannyalaze n’ogafuna bw’oba olina ebyetaagisa. Ate mmwe abagalina kino kye kiseera okuyonja ttanka zammwe mukuume amazzi ge mukozesa nga mayonjo obutalwala.\nAMABAATI GASIIGEKO LANGI OBA OKUGAKUUTA\nAbalina amabaati agatonnya oba agasiiwuuse okyalina obudde okugakuuta oba okusiigako langi. Tekigasa kulongoosa bisenge n’ennyumba munda nga waggulu ekutte enfuufu n’enkonge. Ate kiruma okukeera ku Ssekukkulu ng’ogenda okusaba ate n’odda mu kutegula ebintu ng’enkuba etonnya.\nJames Lubuulwa owe Kajjansi agamba nti abantu tebalina kwerumya mitwe nga banoonya ssente z’okugula ebintu by’omu nnyumba ebipya naddala nga bye balina by’akolebwa mu miti emirungi. Agamba nti abantu ababitunda balina obukugu okubirongoosa ne bidda buggya. Kyokka kino kyanguwa ng’olina ebiwandiiko kwe wabigulira okwewala ebizibu ssinga mubaamu ebibbe.\nYing. Fred Jjuuko Wavammuno owa Jjuuko Construction Uganda Ltd agamba nti Ssekukkulu lwe lunaku olukuzibwa buli muntu mu nsi yonna awatali kusosola mu nzikiriza kubanga emirimu gya Gavumenti n’egy’abantu ba bulijjo giyimirira okumala akabanga. Engeri gye lubeera olunaku lw’okusanyuka,


Ekibonerezo kuttibwa! Etteeka ly’okusaddaaka liyisiddwa Palimenti, Lilinda Pulezidenti kulisaako mukono – News Corner Uganda\nEkibonerezo kuttibwa! Etteeka ly’okusaddaaka liyisiddwa Palimenti, Lilinda Pulezidenti kulisaako mukono\nBy Patrick K. Ssentongo\t On May 5, 2021\nABABAKA mu lukiiko lwe Ggwanga olukulu kyadaaki bayisizza etteeka ku kusadaaka, elibadde limaze akabanga nga ly’ekenenyezebwa abakungu abatuula ku kakiiko ka mateeka.\nLino lilimu nti bw’okwatibwa nga osadaaka, osadaase oba okuyambako mu mulimu gw’okutta omuntu yenna nga werimbise mu kusadaaka ekibonerezo ekisembayo nga gukusinze kuttibwa.\nKino kitegeeza nti singa etteeka lino omukulembeze we Ggwanga alisaako omukono, buterevu ligenda kussibwa mu nkolaokutandika n’omwaka guno.\nAbabaka era baataddemu nti bwe kiba kisoboka omuntu akwatiddwa mu kikolwa kino era n’obukakafu ne buzuulibwa nti yakikoze yeetaaga kusimba mu kkooti ya maggye, kubanga kikolwa kya bugwagwa nnyo.\nSipiika Rebecca Alitwala Kadaga bwe yabadde ayogera ku tteeka lino yagambye nti bulijjo ab’enganda z’abantu abasadaakiddwa babadde bamuli bubi olukiiko luyise etteeka lino basobole okufuna obwenkanya, era nagamba nti alina esuubi singa Pulezidenti aliyisa abantu abo bajja kufuna obwenkanya ku lw’abantu baabwe abattibwa mu bikolwa bino.\nYayongeddeko nti buli kaseera abantu ab’enjawulo bamubuuza nti obwenkanya mu musango gwa musaayi muto Kasirye buli ludda wa, najjukiza ababaka omusango gwa Kato Kajubi.\nMinisita omubeezi ow’okutekeratekera eggwanga David Bahati yagambye nti ekibonerezo kino kyetaagisa okw’ongereramu ddala amaanyi eri abo abanenyigira mu kusadaaka abantu abakulu nga kwotadde n’abaana abato.\nEtteeka lino era ly’eyongerayo ne likwata ne kubanakola ogw’okutambuza abantu abagenda okusaddaakibwa, abawa amagezi ku bikwatagana n’okusaddaaka saako n’okukozesa ebitundu by’omubiri gw’abantu nga bamaze okubatta nti nabo lijja kubakwatira wamu.\nEbitongole by’obwanakyewa nabyo tebijja kulutonda mu tteeka lino, kubanga bwe kinazuulibwanga nti nakyo kyenyigira mu kuyambako omulimu guno mu ngeri emu oba endala kyakuggalwa ne bannanyini kyo baggalirwe.\nTooro Kingdom supreme Council spokes person resigns


Abaruumi 10 | Bayibuli ey'Oku Mukutu Gwaffe Ogwa Intaneeti | New World Translation\nOkufuna obutuukirivu bwa Katonda (1-15)\nOkwatula mu lujjudde (10)\nOkukoowoola erinnya lya Yakuwa (13)\nEbigere by’ababuulizi ebirabika obulungi (15)\nAmawulire amalungi gagaanibwa (16-21)\n10 Ab’oluganda, kye njagala mu mutima gwange era kye nsaba Katonda ku lwabwe kye kino, nti balokolebwe.+ 2 Mbawaako obujulirwa nti banyiikira okuweereza Katonda;+ naye okunyiikira kwabwe tekwesigamye ku kumanya okutuufu. 3 Olw’obutamanya mitindo gya Katonda egy’obutuukirivu,+ naye ne beeteerawo egyabwe ku bwabwe,+ tebaagoberera mitindo gya Katonda egy’obutuukirivu.+ 4 Kubanga Kristo ye nkomerero y’Amateeka,+ buli akkiriza asobole okufuna obutuukirivu.+ 5 Musa yawandiika ku butuukirivu obufunibwa okuyitira mu Mateeka n’agamba nti: “Omuntu akola ebintu ebyo anaabanga mulamu olw’ebyo.”+ 6 Naye obutuukirivu obuva mu kukkiriza bugamba nti: “Togambanga mu mutima gwo nti,+ ‘Ani anaalinnya mu ggulu?’+ kwe kugamba, okuleeta Kristo ku nsi; 7 oba, ‘Ani anakka mu bunnya?’+ kwe kugamba, okuggya Kristo mu bafu.” 8 Naye Ekyawandiikibwa kigamba ki? Kigamba nti: “Ekigambo kiri kumpi naawe, kiri mu kamwa ko ne mu mutima gwo”;+ kwe kugamba, “ekigambo” eky’okukkiriza kye tubuulira. 9 Kubanga, singa olangirira mu lujjudde n’akamwa ko nti Yesu ye Mukama waffe,+ era n’okkiriza mu mutima gwo nti Katonda yamuzuukiza mu bafu, ojja kulokolebwa. 10 Kubanga omuntu akkiriza na mutima gwe okufuna obutuukirivu, naye ayatula na kamwa ke mu lujjudde+ okufuna obulokozi. 11 Kubanga ekyawandiikibwa kigamba nti: “Tewali n’omu amukkiririzaamu aliswala.”+ 12 Kubanga tewali njawulo wakati wa Muyudaaya na Muyonaani.+ Bonna Mukama waabwe y’omu, agabira mu bungi abo bonna abamukoowoola. 13 Kubanga “buli alikoowoola erinnya lya Yakuwa* alirokolebwa.”+ 14 Naye banaakoowoola batya gwe batannakkiririzaamu? Era banakkiririza batya mu gwe batannawulirako? Era banaawulira batya nga tewali abuulira? 15 Era banaabuulira batya nga tebatumiddwa?+ Nga bwe kyawandiikibwa nti: “Ebigere by’abo abalangirira amawulire amalungi ag’ebintu ebirungi nga birabika bulungi!”+ 16 Naye si bonna nti baagondera amawulire amalungi. Kubanga Isaaya yagamba nti: “Yakuwa,* ani akkiririzza mu kigambo kye twawulira?”+ 17 N’olwekyo, okukkiriza kufunibwa oluvannyuma lw’okuwulira ekigambo.+ Era ekigambo kiwulirwa nga waliwo ayogera ebikwata ku Kristo. 18 Naye ka mbuuze, Tebaawulira? Ddala baawulira, kubanga “eddoboozi lyabyo lyabuna ensi yonna, era obubaka bwabyo bwatuuka ensi gy’ekoma.”+ 19 Ka mbuuze, Isirayiri teyamanya?+ Okusooka Musa agamba nti: “Ndibakwasa obuggya nga nkozesa eggwanga eritalina mugaso; ndibaleetera okusunguwala nga nkozesa eggwanga essirusiru.”+ 20 Naye Isaaya ayoleka obuvumu bwa maanyi n’agamba nti: “Nnazuulibwa abo abaali batannoonya;+ nnamanyibwa abo abaali batambuulirizaako.”+ 21 Kyokka ayogera bw’ati ku Isirayiri: “Olunaku lwonna ngololedde emikono gyange abantu abajeemu era abawaganyavu.”+


Bwe Weewaayo Kyeyagalire Oleetera Yakuwa Ettendo! | Ogw’Okusoma\n“Olw’okuba abantu beewaayo kyeyagalire, mutendereze Yakuwa!”—BALAM. 5:2.\nENNYIMBA: 150, 10\nKIKI EKIRAGA NTI . . .\nYakuwa tasanyukira muntu alagajjalira omulimu gwe?\nYakuwa alaba abantu abamuweereza n’obwesigwa era nti abawa emikisa?\nbwe weewaayo kyeyagalire kisanyusa Yakuwa?\n1, 2. (a) Erifaazi ne Birudaadi baayogera ki ku ngeri Katonda gy’atwalamu obuweereza bwaffe? (b) Yakuwa yalaga atya endowooza gy’alina ku buweereza bwaffe?\n“OMUNTU asobola okuba ow’omugaso eri Katonda? Omuntu yenna ow’amagezi alina ky’amugasa? Omuyinza w’Ebintu Byonna kimusanyusa olw’okuba oli mutuukirivu, oba alina bw’aganyulwa bw’okuuma obwesigwa bwo?” (Yob. 22:1-3) Wali olowoozezza ku by’okuddamu mu bibuuzo ebyo? Erifaazi Omutemani bwe yabuuza Yobu ebibuuzo ebyo yali amanyi nti eky’okuddamu mu buli kimu ku bibuuzo ebyo kiri nti ‘Nedda.’ Ne munne Birudaadi Omusuuki yagamba nti omuntu tasobola kuba mutuukirivu mu maaso ga Katonda.—Soma Yobu 25:4.\n2 Erifaazi ne Birudaadi baagamba nti tekigasa kuweereza Yakuwa na bwesigwa, era nti Katonda atutwala ng’ekiwojjolo, ng’envunyu, oba ng’olusiriŋŋanyi. (Yob. 4:19; 25:6) Omuntu bw’aba tafumiitirizza, ayinza okulowooza nti mu kwogera ebigambo ebyo Erifaazi ne Birudaadi baali booleka obwetoowaze. (Yob. 22:29) Ggwe ate oba, singa oyimirira waggulu ku lusozi oluwanvu oba singa obeera waggulu mu nnyonyi n’otunula wansi, abantu baba ng’obutonyeze. Naye Yakuwa bw’ayima eyo waggulu n’atunuulira ensi, bw’atyo bw’alaba ebyo abantu bye bakola okuwagira omulimu gw’Obwakabaka? Yakuwa yalaga endowooza gy’alina ku bantu bwe yanenya Erifaazi, Birudaadi, ne Zofali olw’okwogera ebigambo eby’obulimba, era yalaga nti yali asiima Yobu bwe yamuyita “omuweereza wange.” (Yob. 42:7, 8) Kyeyoleka lwatu nti omuntu “asobola okuba ow’omugaso eri Katonda.”\n3. Kiki Eriku kye yayogera ku buweereza bwaffe eri Yakuwa, era yali ategeeza ki?\n3 Yakuwa teyanenya Eriku olw’okubuuza nti: “Bw’obeera omutuukirivu, [Katonda] omuwa ki; kiki ky’akufunako?” (Yob. 35:7) Eriku yali ategeeza nti Yakuwa tasiima ebyo bye tukola nga tumuweereza? Nedda. Yali alaga nti okusinza kwaffe si kwe kuyimirizaawo Yakuwa. Yakuwa yeemalirira. Tetulina kye tuyinza kukola kumwongerako maanyi oba obugagga. Engeri zonna ennungi ze tulina, ebitone, oba amaanyi, byonna Katonda ye yabituwa era yeetegereza engeri gye tubikozesaamu.\n4. Ebikolwa ebirungi bye tukolera abalala Yakuwa abitwala atya?\n4 Omuntu bw’abaako ebirungi by’akolera abaweereza ba Yakuwa, Yakuwa akitwala nti omuntu oyo aba abikoledde ye. Engero 19:17 wagamba nti: “Alaga omunaku ekisa aba awola Yakuwa, era ajja kumusasula olw’ekyo ky’akola.” Ekyawandiikibwa ekyo kiraga nti Yakuwa alaba buli kimu kye tukolera abalala? Ddala tusobola okugamba nti bwe tukolera abalala ebirungi, Omutonzi w’eggulu n’ensi akitwala nti ffe abantu obuntu tuba tumuwoze, ne kiba nti alina okutusasula? Yee. Ekyo n’Omwana wa Katonda yakiwaako obukakafu.—Soma Lukka 14:13, 14.\n5. Bibuuzo ki ebigenda okuddibwamu?\n5 Yakuwa yagamba nnabbi Isaaya okumukiikirira, bw’atyo n’akiraga nti ayagala okukolera awamu n’abantu mu kutuukiriza ekigendererwa kye. (Is. 6:8-10) Isaaya yakkiriza okukola ekyo Yakuwa kye yamugamba. Ne leero waliwo abaweereza ba Yakuwa bangi aboolese omwoyo ng’ogwa Isaaya. Beetegefu okukola kyonna Yakuwa ky’abagamba, ka kibe kizibu kitya. Naye omuntu ayinza okwebuuza nti: ‘Ebyo bye nkola ng’omuntu kinnoomu Yakuwa abitwala nga bya muwendo? Wadde nga Yakuwa ampadde enkizo ey’okukolera awamu naye, tasobola kutuukiriza buli kimu ky’aba ayagadde ne bwe mba nga wendi oba nga siriiwo?’ Okusobola okuddamu ebibuuzo ebyo, ka tulabe ebyo ebyaliwo mu kiseera kya Debola ne Balaka.\nYATYA NNYO NAYE KATONDA N’AMUGUMYA\n6. Njawulo ki eyaliwo wakati w’Abayisirayiri n’eggye lya Yabini?\n6 Kabaka Yabini Omukanani yali amaze emyaka 20 ng’abonyaabonya Abayisirayiri. Abantu mu byalo bya Isirayiri baatyanga okutambula kyere. Abayisirayiri tebaalina bya kulwanyisa wadde ebyambalo by’olutalo, so ng’ate abalabe baabwe baalina amagaali g’olutalo 900 agaaliko ebyuma ebisala.—Balam. 4:1-3, 13; 5:6-8. *\n7, 8. (a) Kiragiro ki Yakuwa kye yawa Balaka? (b) Abayisirayiri baawangula batya eggye lya Yabini? (Laba ekifaananyi ku lupapula 28.)\n7 Wadde kyali kityo, Yakuwa yagamba nnabbi Debola agambe Balaka nti: “Genda ku Lusozi Taboli, era twala abasajja ba Nafutaali n’aba Zebbulooni 10,000. Nja kukuleetera Sisera, omukulu w’amagye ga Yabini, ku Kagga Kisoni, ng’ali n’amagaali ge ag’olutalo n’eggye lye, era nja kumuwaayo mu mukono gwo.”—Balam. 4:4-7.\n8 Ebigambo ebyo byasaasaana wonna. Mangu ddala Balaka yakolera ku kiragiro kya Yakuwa, era kyeyagalire abantu baakuŋŋaanira ku Lusozi Taboli. (Soma Ekyabalamuzi 4:14-16.) Olutalo baalulwanira Taanaki, era bwe lwali lugenda mu maaso, enkuba yatandika okufukumuka, amazzi ne ganjaala wonna. Balaka yawondera eggye lya Sisera olugendo lwa mayiro 15, okuviira ddala e Kalosesi. Sisera yatuuka awantu n’ava mu ggaali lye n’addusa bigere n’agenda e Zaanannimu, oboolyawo okumpi n’e Kadesi. Yaddukira mu weema ya Yayeeri, muka Keberi Omukeeni, era Yayeeri yamwaniriza. Olw’okuba Sisera yali akooye nnyo, otulo twamutwala. Bwe yali yeebase, Yayeeri yagenda we yali ng’asooba n’amutta. (Balam. 4:17-21) Omulabe wa Isirayiri bw’atyo bwe yawangulwa! *\nBAALINA ENDOWOOZA YA NJAWULO KU KUKOLA NGA BANNAKYEWA\n9. Ekyabalamuzi 5:20, 21 watuyamba kumanya ki ku lutalo olwaliwo wakati w’Abayisirayiri ne Sisera?\n9 Ebyo ebiri mu Ekyabalamuzi essuula 5 bituyamba okutegeera obulungi ebyo ebiri mu ssuula 4, n’olwekyo essuula ezo zombi zisaanidde okusomerwa awamu. Ng’ekyokulabirako, Ekyabalamuzi 5:20, 21 wagamba nti: “Emmunyeenye zaalwanira mu ggulu; nga ziri mu makubo gaazo, zaalwanyisa Sisera. Akagga Kisoni kaabakuluggusa.” Ekyo kyandiba nga kitegeeza nti bamalayika baayamba Abayisirayiri mu lutalo olwo, oba nti waliwo ebiyinja ebyatonnya okuva mu bwengula? Ekyo Bayibuli tekitubuulira. Naye kyeyoleka lwatu nti Yakuwa ye yalwanirira abantu be n’atonnyesa enkuba mu kifo ekituufu mu kiseera ekituufu, ne kiviirako amagaali g’olutalo 900 okutubira. Tewali n’omu ku Bayisirayiri 10,000 abeewaayo kyeyagalire okulwana eyali ayinza okugamba nti ye yali asobozesezza Abayisirayiri okuwangula olutalo olwo. Emirundi esatu, mu Ekyabalamuzi 4:14, 15, kiragibwa nti Yakuwa ye yasobozesa Abayisirayiri okuwangula olutalo olwo.\n10, 11. “Merozi” kyali ki, era lwaki kyakolimirwa?\n10 Oluvannyuma lw’Abayisirayiri okuwangula olutalo, Debola ne Balaka baayimba ne batendereza Yakuwa. Baagamba nti: “‘Mukolimire Merozi,’ bw’atyo malayika wa Yakuwa bwe yagamba, ‘mukolimire abatuuze baamu, kubanga tebajja kuyamba Yakuwa, tebajja wamu n’ab’amaanyi okuyamba Yakuwa.’”—Balam. 5:23.\n11 Merozi kyakolimirwa nnyo ne kiba nti kizibu okumanyira ddala ki kye kyali. Kyandiba nti kyali kibuga ekyalimu abantu abaagaana okwewaayo kyeyagalire nga bayitiddwa okugenda okulwana? Kyandiba nti kye kimu ku bibuga Sisera bye yayitamu ng’adduka naye abantu baamu ne bagaana okumukwata? Abantu baamu bateekwa okuba nga baakimanyaako nti Yakuwa yali yeetaaga bannakyewa okugenda okulwana, kubanga abantu 10,000 okuva mu bitundu ebyali bibeetoolodde baagenda okulwana. Kuba akafaananyi ng’abantu b’e Merozi balaba omulwanyi oyo eyali omubi ennyo ng’ayita mu kitundu kyabwe ng’adduka okusobola okutaasa obulamu bwe. Bandibadde babaako kye bakolawo okuwagira ekigendererwa kya Yakuwa. Naye bwe baafuna akakisa ako, tebalina kye baakolawo. Engeri abantu b’omu Merozi gye beeyisaamu eyawukana nnyo ku ngeri Yayeeri, omukyala omuvumu, gye yeeyisaamu!—Balam. 5:24-27.\n12. Okusinziira ku Ekyabalamuzi 5:9, 10, njawulo ki eyaliwo wakati w’abo abaagenda mu lutalo n’abo abaagaana okugenda, era ekyo kitukwatako kitya leero?\n12 Ebyo bye tusoma mu Ekyabalamuzi 5:9, 10, biraga nti waaliwo enjawulo wakati w’abo abaagenda ne Balaka okulwana n’abo abaagaana okugenda. Debola ne Balaka baatendereza ‘abaduumizi ba Isirayiri abaagenda n’abantu.’ Baali ba njawulo nnyo ku abo abaali ‘beebagala endogoyi eza kikuusikuusi,’ abaagaana okugenda okulwana olw’okuba baali beetwala okuba aba waggulu! Era baali ba njawulo ku abo aboogerwako ng’abaali ‘batuula ku biwempe ebirungi’ nga baagala obulamu obw’okwejalabya. Obutafaananako abo aboogerwako ng’abaali “batambula mu luguudo,” nga tebaagala kukaluubiriza bulamu bwabwe, abo abaagenda ne Balaka baali beetegefu okulwanira ku lusozi Taboli olw’enjazi ne mu lutobazi olwali luyitamu akagga Kisoni! Abantu abaali bataagala kwerekereza baagambibwa nti: “Mulowooze ku kino.” Mu butuufu, baali beetaaga okulowooza ku nkizo gye baafiirwa olw’okugaana okwenyigira mu mulimu Yakuwa gwe yali ayagala gukolebwe. Naffe leero tusaanidde okufumiitiriza ku ndowooza gye tulina ku kuweereza Yakuwa.\n13. Endowooza ab’ekika kya Lewubeeni, ekya Ddaani, n’ekya Aseri gye baalina eyawukana etya ku eyo ab’ekika kya Zebbulooni n’ekya Nafutaali gye baalina?\n13 Abo abeewaayo kyeyagalire baalaba engeri Yakuwa gye yakyolekamu nti ye Muyinza w’Ebintu Byonna. Baali basobola okubaako bye banyumiza abalala nga boogera “ku bikolwa bya Yakuwa eby’obutuukirivu.” (Balam. 5:11) Ku luuyi olulala, nga bwe kiragibwa mu Ekyabalamuzi 5:15-17, ab’ekika kya Lewubeeni, ekya Ddaani, n’ekya Aseri bo baali bafa nnyo ku by’obugagga byabwe, gamba ng’ebisolo byabwe, amaato gaabwe, n’emyalo gyabwe okusinga bwe baali bafaayo ku mulimu gwa Yakuwa. Naye obutafaananako bantu abo, ab’ekika kya Zebbulooni n’ekya Nafutaali bo ‘baateeka obulamu bwabwe mu kabi’ okusobola okuwagira Debola ne Balaka. (Balam. 5:18) Eky’okuba nti abantu abo baalina endowooza ez’enjawulo ku kwewaayo kyeyagalire okukola omulimu gwa Yakuwa kirina kye kituyigiriza.\n14. Tulaga tutya nti tuwagira obufuzi bwa Yakuwa leero?\n14 Leero Yakuwa tatugamba kugenda kwenyigira mu lutalo, wabula atuwadde enkizo ey’okwenyigira mu mulimu gw’okubuulira. Leero waliwo obwetaavu bungi obwa bannakyeewa mu kibiina kya Yakuwa okusinga bwe kyali kibadde. Ab’oluganda ne bannyinaffe bangi beenyigidde mu buweereza obw’ekiseera kyonna, nga baweereza nga bapayoniya oba ng’Ababeseri. Abalala bakola gwa kuzimba Bizimbe bya Bwakabaka n’ebizimbe ebituuza enkuŋŋaana ennene. Ate lowooza ku bakadde abakola ku Bukiiko Obukwataganya eby’Eddwaliro n’abo abakola ku bukiiko obutegeka enkuŋŋaana ennene. Bw’oba ng’oweereza Yakuwa kyeyagalire, ba mukakafu asiima era nti tasobola kukwerabira.—Beb. 6:10.\nNga tonnasalawo, sooka olowooze ku ngeri ekyo ky’oyagala okusalawo gye kinaakwata ku b’omu maka go n’ekibiina (Laba akatundu 15)\n15. Kiki ekiyinza okutuyamba okwekebera okumanya obanga tukyaweereza Yakuwa n’obunyiikivu?\n15 Buli omu ku ffe asaanidde okwebuuza: ‘Nneesaasira ne ndeka abalala be baba bakola emirimu egisinga obungi mu kibiina? Omwoyo gw’okwagala ebintu guntwaliriza ne gunnemesa okukola emirimu gya Yakuwa mu bujjuvu? Okufaananako Balaka, Debola, Yayeeri, n’abalwanyi 10,000, ndi mumalirivu okukola kyonna ekisoboka okuweereza Yakuwa n’obunyiikivu? Bwe mba ndowooza ku ky’okusengukira mu nsi endala okusobola okufuna ssente, nfumiitiriza ku ngeri ekyo gye kinaakwata ku b’omu maka gange n’ekibiina?’ *\n16. Wadde nga Yakuwa alina buli kimu, kiki kye tusobola okumuwa?\n16 Yakuwa atuwadde enkizo ey’amaanyi ey’okuwagira obufuzi bwe. Okuva Sitaani lwe yaleetera Adamu ne Kaawa okujeemera Yakuwa, abaddenga afuba okuleetera n’abantu abalala okudda ku ludda lwe. Naye bwe tuwagira obufuzi bwa Yakuwa tuba tulaga Sitaani nti tuli ku ludda lwa Yakuwa. Bwe tuba n’okukkiriza okunywevu era nga tuli beesigwa eri Yakuwa kijja kutukubiriza okwewaayo kyeyagalire okumuweereza, era ekyo kijja kumusanyusa. (Nge. 23:15, 16) Bwe tuweereza Yakuwa n’obwesigwa aba n’eky’okuddamu eri Sitaani oyo amusoomooza. (Nge. 27:11) Bwe tugondera Yakuwa tubanga abaliko kye tumuwadde era ekyo kimuleetera essanyu lingi.\n17. Ekyabalamuzi 5:31 watuyigiriza ki ku ekyo ekinaabaawo mu kiseera eky’omu maaso?\n17 Mu kiseera ekitali kya wala, ensi yonna ejja kujjula abantu abawagira obufuzi bwa Yakuwa. Nga twesunga nnyo ekiseera ekyo! Okufaananako Debola ne Balaka, naffe tugamba nti: “Abalabe bo bonna ka bazikirire, Ai Yakuwa, naye abakwagala ka babe ng’enjuba bw’eba ng’evaayo mu kitiibwa kyayo.” (Balam. 5:31) Essaala eyo ejja kuddibwamu Yakuwa bw’anaazikiriza ensi ya Sitaani embi! Olutalo lwa Amagedoni bwe lunaatandika, kijja kuba tekitwetaagisa kwewaayo kulwanyisa balabe. Mu kifo ky’ekyo, tujja ‘kuyimirira butengerera tulabe Yakuwa bw’atulokola.’ (2 Byom. 20:17) Nga bwe tulindirira ekiseera ekyo, ka tweyongere okuwagira obufuzi bwa Yakuwa n’obunyiikivu era n’obuvumu.\n18. Bwe weewaayo kyeyagalire okuweereza Yakuwa kiganyula kitya abalala?\n18 Oluyimba olw’obuwanguzi, Debola ne Balaka baalutandika batendereza Yakuwa. Baagamba nti: “Olw’okuba abantu beewaayo kyeyagalire, mutendereze Yakuwa!” (Balam. 5:1, 2) Naffe bwe twewaayo kyeyagalire okuweereza Yakuwa kisobola okuleetera abalala ‘okutendereza Yakuwa!’\n^ lup. 6 Ebyuma ebisala byabanga biwanvu, nga byogi nnyo, era emirundi egimu byabanga biweteddwamu katono. Byabanga ku ggaali ly’olutalo, oboolyawo nga bisibiddwa ku nnamuziga. Tekyabanga kyangu muntu kwetantala kusemberera ggaali eryo.\n^ lup. 8 Okumanya ebisingawo ku nsonga eno, laba ekitundu ekirina omutwe “‘Nnayimuka nga Maama Okuyamba Isiraeri’” mu Omunaala gw’Omukuumi ogwa Agusito 1, 2015.\n^ lup. 15 Laba ekitundu “Okweraliikirira Eby’enfuna” mu Omunaala gw’Omukuumi ogwa Jjulaayi 1, 2015.


Bukedde Online - Bobi Wine aluse pulaani okulemesa abamugoba e Kamwokya\nSsenfuka ng’alaga ekimu ku byapa by’e Kamwokya.\nDAVID Ssenfuka y'omu ku bali wakati mu nsonga z'okusengula ab'e Kamwokya omuli ne Bobi Wine. Mu kiseera kino agamba nti abeera Dubai mu United Arab Emirates (UAE) era y'omu ku bannannyini kkampuni ya M/S Pearl Hope Investments Ltd mwe baagulira ettaka eririko enkalu.\nAgamba nti, ettaka baaligula mu 2003 era agamba nti wadde ettaka lino kati liriko abantu abasukka mu 300, bbo bannannyini ttaka bamanyiiko abantu 7 bokka era abasigadde omuli ne Bobi Wine babatwala nga bakyesenza.\nNga March 11, 2019 Ssenfuka yasaasaanya ebiwandiiko mu bantu abali ku ttaka eryo ng'abawa ennaku 7 baveeko, wabula ne bimulemerera n'asooka addayo e Dubai.\nAgamba nti ekitundu ekya yiika 26, baakigula ku Mpanga Walusimbi emitwalo 80 egya ddoola (Obuwumbi nga busatu mu za Uganda ennaku zino) ate ekitundu ekirala ekya yiika ttaano baakigula ku Samuel Kasoma ne balikolera ekyapa mu 2003.\nMu yiika 26, Bobi Wine mw'alina ekizimbe. Mu 2004, Ssenfuka agamba baayagala okusenda abantu abaali ku ttaka wabula abeebyokwerinda ne babalemesa ne babagamba babawe omukisa beegule.\nAbantu musanvu bokka be baasobola okwegula abalala nti ne balemererwa. Gladys Nanyonga nti naye yali tannaba kwegula. Ssenfuka, agamba nti musuubuzi wa ngoye e Dubai gy'alina edduuka ne kkampuni ekola obuloosa gye baddukanya nga famire.\nNga tannava mu Uganda, Ssenfuka yali muwozi wa ssente (Mmanelenda) era waliwo abantu abawerako abaali bamwemulugunyaako ku ngeri gye yakolangamu emirimu egyo.\nSsenfuka yamanyibwa nnyo wakati wa 2000 ne 2010 ng'omusuubuzi w'ettaka era yabeeranga mu nkaayana z'ettaka nyingi naddala ery'e Manyangwa eryaliko enkalu ez'amaanyi.\nOkugenda e Dubai, yali amaze okufuna akakuubagano ak'amaanyi n'abeebyokwerinda be yali alumiriza nti baamukwata ne bamutulugunya ku nsonga z'ebyettaka. Omu ku bantu b'aludde ng'agugulana nabo ye Maj. Gen. Kahinda Otafi ire nga battunka ku ttaka eriwezaako yiika 486 ku kizinga Nyenda e Kalangala.\nMu September 2007, Ssenfuka yattunka n'eyali RDC w'e Lubaga Fred Bamwine. Kigambibwa nti Bamwine yakwata Ssenfuka n'amulagira okuzza ekyapa kye yali afunye mu makubo agatali malambulukufu. Omukyala nnannyini kyapa nti ye yali atuukiridde Bamwine nga yeemulugunya.\nMu November 2009, Ssenfuka yakwatibwa abeekitongole kya ISO omwali Teddy Seezi Cheeye nga bakolaganira wamu ne Rapid Response Unit (RRU) era bwe yayimbulwa yeemulugunya nti baamutulugunya nga bamubuuza eby'okwenyigira mu butemu n'okusaddaaka omwana bye yali tamanyiiko.\nMu May 2010 Ssenfuka yafuna obuzibu bwe yagezaako okuweereza ssente empitirivu e Dubai ng'aziyisa mu Bbanka y'e Kenya. Kigambibwa nti ssente obukadde bwa ddoola 9 (mu za Uganda obuwumbi 33) zaali ziva mu Bank of Africa, Nairobi, Kenya ng'azisindika mu Abu Dhabi Islamic Bank nga 28, May, 2010. Yategeeza abeebyokwerinda nti ssente zaali za kugula kizimbe e Dubai.\nAyogerwako ng'omugagga ennyo nti era alina ekizimbe ekikye e Dubai wabula engeri gy'afuna ssente ye yennyini y'asinga okugimanya.\nEBIKWATA KU YINVESITA: Ulrich Anass Bongo Ngoyi ayogerwako ng'alina oluganda ku Pulezidenti wa Gabon wabula oluganda terulambululwa nnyo.\nAyogerwako ng'omusuubuzi atatera kubeera Gabon era amakanda yagasimba Dubai mu United Arab Emirates Bizinensi asinga kukola za kusuubula Zzaabu (Gold) n'ebyobugagga eby'omu ttaka era asinga kwetoloolera mu DR Congo ne Kenya mu kukola ddiiru ezo.\nMu September 2012 yasimbibwa mu kkooti y'e Nairobi, Kenya mu maaso g'Omulamuzi Lucy Nyambura ne bamuvunaana emisango gy'okufera obukadde bwa ssente za Kenya butaano mu ddiiru ya Zzaabu wabula emisango n'agyegaana.\nMu December 2012, naye yalumiriza abasuubuzi e Nairobi be yali akolagana nabo nti beekobaana ne bamunyagako obukadde bw'ensimbi za Kenya 117 mu ddiiru ya zzaabu


Okuva 11 LCB - Okuttibwa kw’Abaana Abamisiri - Bible Gateway\nOkuttibwa kw’Abaana Abamisiri Ababereberye\n11 Awo Mukama n’agamba Musa nti, “Ekyaliyo ekibonoobono kimu kye nzija okuleetera Falaawo n’ensi y’e Misiri. Oluvannyuma lwakyo ajja kubaleka mugende; ate bw’anaabakkiriza okugenda, ajja kubeegoberako ddala bwegobi abasindiikirize. 2 (A)Kale, tegeeza abantu, buli musajja asabanga muliraanwa we, ne buli mukazi asabanga muliraanwa we, ebintu eby’omuwendo ebya ffeeza n’ebya zaabu.” 3 (B)Mukama n’aleetera Abamisiri okukwanagana n’abaana ba Isirayiri; ne Musa n’aweebwa nnyo ekitiibwa mu nsi y’e Misiri. Abakungu ba Falaawo n’abantu bonna ne bamugulumiza nnyo.\n4 (C)Awo Musa n’agamba Falaawo nti, “Mukama agambye bw’ati nti, ‘Nga wakati mu ttumbi, nzija kuyita mu Misiri yonna. 5 (D)Ebibereberye mu nsi y’e Misiri bijja kufa, okutandikira ku mubereberye wa Falaawo agenda okumusikira, okutuukira ddala ku mubereberye[a] w’omuwala omuzaana asa ku lubengo; era n’ebibereberye byonna eby’ebisolo. 6 (E)Wajja kubaawo okukungubaga okunene mu nsi yonna eya Misiri, okutabangawo era nga tewagenda kubaawo kukwenkana. 7 (F)Naye mu baana ba Isirayiri n’embwa teribaayo gw’eboggolera wadde ebisolo byabwe; mulyoke mutegeere nga Mukama Abamisiri n’Abayisirayiri tabayisa bumu.’ 8 (G)Era bano abakungu bo bonna balijja gye ndi nga babundabunda, ne banvuunamira nga banneegayirira nti, ‘Genda, ggwe n’abantu bo bonna abakugoberera.’ Oluvannyuma lw’ebyo nange ndigenda.” N’ava awali Falaawo n’obusungu bungi nnyo.\n9 (H)Mukama yali agambye Musa nti, “Falaawo tagenda kuwuliriza by’omugamba, bwe ntyo ndyoke nkolere ebyamagero byange bingi mu Misiri.” 10 (I)Musa ne Alooni baakolera ebyamagero ebyo byonna awali Falaawo; naye Mukama yakakanyaza omutima gwa Falaawo, n’atakkiriza baana ba Isirayiri kuva mu nsi ye.\n11:5 Mu bitundu ebyo, omwana owoobulenzi nga ye mubereberye yali wa muwendo nnyo eri ennyumba gy’avaamu.\n11:2 : Kuv 3:21, 22\n11:3 : Ma 34:11\n11:4 : Kuv 12:29\n11:5 : Kuv 4:23; Zab 78:51\n11:6 : Kuv 12:30\n11:7 : Kuv 8:22\n11:8 : Kuv 12:31-33\n11:9 : Kuv 7:4\n11:10 : Kuv 4:21; 10:20, 27


Bukedde Online - 'Ssegirinnya nze ani okufuuka Honalebo nga nasooka kutembeeya mazzi ga bidomola ku ggaali'!!\nAbakugu balaze ebyasudde NRM mu Busoga ne ...\n“BULIJJO mbadde mpita ku Palamenti obusajja (ng’ategeeza abaserikale) ne buntwala entyagi nga bugamba ndi wakyamu!\nNaye kati ababadde bangobaganya be bagenda okuba nga bankubira saluti n'okunzigulirawo nga nze mpitawo mu masuuti mu mbeera ey'okulumya abayaaye."\nBwatyo omubaka omulonde owa Kawempe North, Muhammad Ssegirinya bwe yatandise ng'ayogera ku buwanguzi bwe yatuuseeko, by'ayiseemu n'engeri gye yeetegekeddemu palamenti.\nSsegirinya amanyiddwa nga Ddoboozi ly'e Kyebando ate abalala bamweyitira Mr. Update olw'okubeera ennyo ku mikutu gya social media ng'awa amawulire ku bintu ebyakagwawo n'ebigenda mu maaso mu ggwanga.\nBw'oyogera ku bantu abatobye n'ensi oba abayise mu ttanuulu, ono toyinza kumubuusa maaso era mu njogera ye yeewuunya engeri Katonda gy'amusaasiddemu okufuuka omubaka wa Palamenti. "Kituufu nga tonnafa teweevuma nsi!\nAni yali amanyi nti nze Ssegirinya waabwe eyali atembeeya amazzi g'omu bidomola ku ggaali, okufuna ffi izi nga ntunda bikajjo nga n'okujja mu Kampala nawalampa loole y'amatooke, nti ndifuuka ‘Honalebo' … Allah wa buyinza era njagala okuzzaamu amaanyi abo abalowooza nti bali bubi nti buyinza okukya nga mwe babaka."\nSsegirinya obwedda ayogeza essanyu yatuuse n'okugamba nti "Siraba lwaki balwisaawo n'okutulayiza, singa kisoboka nga bwe bayanguyizza okulonda n'ebyokulayira bandibyanguyizza ne tutalinda May kuba nze mpulira njagala kuweereza bantu bange.\nOkuvuganya yakutandika 2011\nMu kalulu ka 2011 nnali mu luwummula lwa S6 nga njagala kuvuganya ku kya kkansala wabula olw'omubaka Latif Ssebaggala n'abantu be okunnyooma nasalawo muvuganye.\nEby'embi ekiseera ky'okwewandiisa kyatuuka nga nnina pass-lip naye nga sirina satifi keeti era bwe nagenda ku City Hall okwewandiisa eyali avunaanyizibwa ku kulondesa mu Kampala, Molly Mutazindwa yang'aana nga baagala satifi keeti ya S6.\nWano be nnali nvuganya nabo baatandika okusaasaanya amawulire nti bangobye mu kalulu. Wakati ng'amagezi ganneesibye waliwo eyampa amagezi nti ku UNEB basobola okunkolera satifi keeti ey'amangu bwe wabeerawo obwetaavu era 200,000/- ezaali ez'okwewandiisa ze nawa abantu bange ne badduka ku UNEB.\nSatifi keeti nagifuna ate ne nzira mu lutalo lw'okusonda emitwalo 20 ez'okwewandiisa. Allah mulungi bansondera ne nzifuna era olunaku olwo nze gwe baasembayo okuwandiisa.\nWadde wano nali mpiseewo nafuna obuzibu okumatiza abalonzi nti bampandiisizza olw'olugambo bannange lwe baali bamaze okusaasaanya era ekyannyamba lwali lupapula lwa Bukedde bwe lwafulumya amannya g'abaali bavuganya ku kifo kya Kawempe North nga kwendi era ne ku pulogulaamu y'Akabbinkaano ku Bukedde TV Sseruga yatukyaza.\nNasigala neepiikira ekifo ky'omubaka okutuusa lwe nakomyewo ku mulundi guno era nakiwangudde\nAKALULU KANGOBYA MU NJU\nSsegirinya agamba nti nga batandise okunoonya akalulu ,nnannyini nju mwe yali asula yamugoba nti agenda kulundiramu nkoko. Nakimanya luvannyuma nti gwali mupango.\nNga bamaze okungoba mu nju ne nfuna we mbudama, omubaka yakuba olukung'aana we nnali nsula nti balonde omuntu alina amaka nga bamanyi ne w'abeera so si mupangisa asenguka.\nEmbeera yali nzibu nnyo anti ne ssente z'okuwa abantu okukuuma obululu bwange zambula naye ekyewuunyisa nti ku bantu omunaana abaavuganya nakwata kyakubiri.\nSsegirinya abadde yeenyigira mu kugogola emyala, okukola bulungibwansi ate ne mu kiseera kya Covid-19 akamere we kaafuukira akamere yafunanga obuwunga n'abuteeka mu buveera n'agenda ng'agabira abantu. Azze atoba n'abeebyokwerinda abazze bamukwata okumutangira okwekalakaasa.\n"BULIJJO mbadde mpita ku\nPalamenti obusajja (ng'ategeeza\nabaserikale) ne buntwala\nentyagi nga bugamba ndi\nwakyamu! Naye kati ababadde\nbangobaganya be bagenda\nokuba nga bankubira saluti\nn'okunzigulirawo nga nze mpitawo\nmu masuuti mu mbeera\nBwatyo omubaka omulonde\nowa Kawempe North, Muhammad\nSsegirinya bwe yatandise\nng'ayogera ku buwanguzi\nbwe yatuuseeko, by'ayiseemu\nn'engeri gye yeetegekeddemu\nnga Ddoboozi ly'e Kyebando\nate abalala bamweyitira Mr.\nUpdate olw'okubeera ennyo ku\nmikutu gya social media ng'awa\namawulire ku bintu ebyakagwawo\nn'ebigenda mu maaso mu\nBw'oyogera ku bantu\nabatobye n'ensi oba abayise\nmu ttanuulu, ono toyinza kumubuusa\nmaaso era mu njogera\nye yeewuunya engeri Katonda\nomubaka wa Palamenti.\n"Kituufu nga tonnafa teweevuma\nnsi! Ani yali amanyi\nnti nze Ssegirinya waabwe\neyali atembeeya amazzi g'omu\nbidomola ku ggaali, okufuna ffi izi\nnga ntunda bikajjo nga n'okujja\nmu Kampala nawalampa loole\ny'amatooke, nti ndifuuka ‘Honalebo'\n… Allah wa buyinza era\nnjagala okuzzaamu amaanyi abo\nabalowooza nti bali bubi nti buyinza\nokukya nga mwe babaka."\nSsegirinya obwedda ayogeza\nessanyu yatuuse n'okugamba\nnti "Siraba lwaki balwisaawo\nn'okutulayiza, singa kisoboka\nnga bwe bayanguyizza okulonda\nne tutalinda May kuba\nnze mpulira njagala kuweereza\nMu kalulu ka 2011 nnali mu luwummula lwa S6\nnga njagala kuvuganya ku kya kkansala wabula\nolw'omubaka Latif Ssebaggala n'abantu be\nokunnyooma nasalawo muvuganye.\nEby'embi ekiseera ky'okwewandiisa kyatuuka\nnga nnina pass-lip naye nga sirina satifi keeti era\nbwe nagenda ku City Hall okwewandiisa eyali\navunaanyizibwa ku kulondesa mu Kampala,\nMolly Mutazindwa yang'aana nga baagala\nsatifi keeti ya S6. Wano be nnali nvuganya nabo\nbaatandika okusaasaanya amawulire nti bangobye\nWakati ng'amagezi ganneesibye waliwo eyampa\namagezi nti ku UNEB basobola okunkolera\nsatifi keeti ey'amangu bwe wabeerawo\nobwetaavu era 200,000/- ezaali ez'okwewandiisa\nze nawa abantu bange ne badduka ku UNEB.\nSatifi keeti nagifuna ate ne nzira mu lutalo\nlw'okusonda emitwalo 20 ez'okwewandiisa. Allah\nmulungi bansondera ne nzifuna era olunaku\nolwo nze gwe baasembayo okuwandiisa.\nWadde wano nali mpiseewo nafuna obuzibu\nokumatiza abalonzi nti bampandiisizza\nolw'olugambo bannange lwe baali bamaze\nokusaasaanya era ekyannyamba lwali lupapula\nlwa Bukedde bwe lwafulumya amannya g'abaali\nbavuganya ku kifo kya Kawempe North nga\nkwendi era ne ku pulogulaamu\ny'Akabbinkaano ku Bukedde TV Sseruga\nyatukyaza. Nasigala neepiikira ekifo ky'omubaka\nokutuusa lwe nakomyewo ku mulundi guno era\nSsegirinya agamba nti nga batandise okunoonya\nakalulu ,nnannyini nju mwe yali asula\nyamugoba nti agenda kulundiramu nkoko.\nNakimanya luvannyuma nti gwali mupango.\nNga bamaze okungoba mu nju ne nfuna we\nmbudama, omubaka yakuba olukung'aana we\nnnali nsula nti balonde omuntu alina amaka nga\nbamanyi ne w'abeera so si mupangisa asenguka.\nEmbeera yali nzibu nnyo anti ne ssente\nz'okuwa abantu okukuuma obululu bwange\nzambula naye ekyewuunyisa nti ku bantu omunaana\nabaavuganya nakwata kyakubiri.\nSsegirinya abadde yeenyigira mu kugogola\nemyala, okukola bulungibwansi ate ne mu\nkiseera kya Covid-19 akamere we kaafuukira\nakamere yafunanga obuwunga n'abuteeka mu\nbuveera n'agenda ng'agabira abantu.\nAzze atoba n'abeebyokwerinda abazze\nbamukwata okumutangira okwekalakaasa.\nMad Rat ne Chiko kirabika Nwagi abakolera


Aba Centenary Bank beetondedde omutuuze Zirimala Kiggundu, Tusonyiwe ekyapa kyatubulako - Watchdog Uganda\nABATWALA Bank ya Centenary ettabi erye Mukono bapondoose ne basalawo okuwandikira omutuuze Fred Festo Zirimala Kiggundu owe Ntinda Zone e Seeata Mukono, ne bamwetondera olw’ekyapa kye ttaka kye yali yabawa nga omusingo nga yewola ensimbi obukadde 15, kye bagambye nti kyababulako.\nKino kiddiridde ba namateeka ba Zirimala ba Ibaale Nakato and Compony Advocates okuwandikira Centenary Banka nga bagitegeeza nti singa teddiza muntu waabwe kyapa kye bagenda kugiwalawala bagitwale mu mbuga za mateeka esasulire obuvune bwetuusizza ku muntu waabwe.\nWabula akulira ebyamateeka mu Bank eno Innocent Kyakuha bwe yabadde addamu ebbaluwa ya ba Puliida ba Zirimala yagambye nti ddala bagezezzaako okunoonya ekyapa wonna we kiri naye kikyababuze.\n“Tusazeewo okumukolera ekyapa ekipya ( Special Tittle) ku nsimbi zaffe, era tusaba mwami Zirimala atuberere wa kisa akkirize okuteeka emikono ku biwandiiko ebitusobozesa okutambuza omutendera ogwo, nga kwotadde okutuwa obufananyi 3 saako ne ndaga muntu ye tukikoleko amangu ddala nga bwekisoboka” Kyakuha bwe yategezezza mu kiwamndiiko kye yazeemu.\nWabula Zirimala bwe yatuukiriddwa ku nsonga eno yagambye nti tayinza kumala gakkiriza ba Centenary Bank kumukolera kyapa kirala kubanga bamaze ebbanga nga bamwetolooza ate nga mulwadde, nagamba nti engeri gye baatasobola kumusonyiwa nsimbi obukadde 3 obwali bwasigalayo ku bbanja, wabula ne basalawo kumwongeramu obukadde obulala 7 ne bufuuka 10, nagamba nti kati naye ayagala bamuliyirire obukadde 50 olw’okumubonyabonya saako n’okulagajjalira eky’obugagga kye.